title: Vilayphone Vongphachanh

text: Vilayphone Vongphachanh (; s. 6. huhtikuuta 1989) on laosilainen uimari. Hän sijoittui naisten 50 metrin vapaauinnissa 73. sijalle vuoden 2004 kesäolympialaisissa Ateenassa ja sitten 84. sijalle vuoden 2008 kesäolympialaisissa Pekingissä.


title: Uimahyppyjen Euroopan-mestaruuskilpailut 2011

text: Uimahyppyjen Euroopan-mestaruuskilpailut järjestettiin vuonna 2011 toisen kerran itsenäisinä kilpailuina. Kilpailut käytiin Italian Torinossa 8.–13. maaliskuuta. Kilpailujen järjestäjänä toimi Euroopan uimaliitto LEN.


text: Isäntämaa


title: Krenek Motorsport

text: Krenek Motorsport on tšekkiläinen pikkuformulatalli. Tallin perusti vuonna 1996 entinen saksan STT Championship sarjan mestari Josef Krenek. Talli on kilpaillut mm Touring Car, Eurocup Formula Renault ja Formula Renault NEC sarjoissa. Talli on voittanut Formula Renault LO luokan mestaruuden vuonna 2007. Nykyään talli kilpailee Formula Renault NEC-sarjassa.


title: Eturistiriita

text: Eturistiriidalla tarkoitetaan tilannetta, jossa henkilöllä tai organisaatiolla on useat intressit, rahalliset tai muut, joista yksi saattaa mahdollisesti korruptoida motivaation tai päätöksen tekokyvyn kyseiseltä henkilötä tai organisaatiolta. Eturistiriita voi syntyä esim. työpaikalla, jossa työnantajan työntekijälle kohdistamat velvoitteet voivat aiheuttaa tilanteen, jossa työntekijän on tingittävä omasta edustaan täyttääkseen asetetut velvollisuudet.


title: Eturistiriita

text: Laajemmassa mittakaavassa eturistiriitoja voidaan havaita myös valtioiden välillä esimerkiksi neuvoteltaessa kansainvälisistä sopimuksista. Tällöin esimerkiksi yksittäisen valtion taloudelliset, sotilaalliset tai poliittiset edut saattavat estää yhtenäisen sopimuksen syntymisen.Eturistiriita transparency.fi-sivustolla


title: Hermann Kreuzer

text: Hermann Kreuzer oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.


title: Adolf Stockhausen

text: Adolf Stockhausen oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.


title: Gösta Carlsson

text: Gustaf Vilhelm "Gösta" Carlsson (2. helmikuuta 1906 Uppsala – 5. lokakuuta 1992 Uppsala) oli ruotsalainen pyöräilijä. Hän kilpaili vuoden 1928 kesäolympialaisissa Amsterdamissa ja sai pronssia maantieajossa sekä yksilönä että joukkueen kanssa.


title: Hjalmar Cedercrona

text: Hjalmar Axel Fritz Cedercrona (23. joulukuuta 1883 – 24. toukokuuta 1969) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.


title: Ville Luokkala

text: Ville Luokkala (1. kesäkuuta 1988 Kokkola) on suomalainen jalkapalloilija, joka edusti kaudella 2014 Ykkösessä pelannutta Valkeakosken Hakaa. Pelipaikaltaan hän on puolustava keskikenttäpelaaja.


title: Ville Luokkala

text: Juniorivuotensa Luokkala pelasi Kokkolan Pallo-Veikkojen riveissä. Alkuvuodesta 2009 Luokkala oli neljän kuukauden ajan Kuopion Palloseuran testattavana mutta ei onnistunut vakiinnuttamaan paikkaansa pelaavassa kokoonpanossa, joten edessä oli paluu takaisin Kokkolaan ja KPV:n Ykkösessä pelaavaan miehistöön. Kesällä 2011 hän solmi pelaajasopimuksen Vaasan Palloseuran kanssa. Veikkausliigassa hän debytoi 31. heinäkuuta 2011 ottelussa FF Jaroa vastaan. Kauden 2012 loppuun mennessä Luokkala on pelannut Veikkausliigassa 33 ottelua ja tehnyt niissä yhden maalin.


title: Silvia Sperber

text: Silvia Sperber (-"Seiderer"; s. 9. helmikuuta 1965 Erpfting) on Länsi-Saksaa ja Saksaa edustanut entinen ampuja. Hän voitti kultaa 50 metrin vakiopienoiskiväärin asentokilpailussa vuoden 1988 kesäolympialaisissa Soulissa; lisäksi hän sai siellä hopeaa kymmenen metrin ilmakiväärissä. Hän kilpaili myös vuoden 1984 kesäolympialaisissa Los Angelesissa ja vuoden 1992 kesäolympialaisissa Barcelonassa.


title: Nikuviken

text: Nikuviken on Keravan kaupungin ulkoilualue, joka sijaitsee Porvoossa meren rannalla.


title: Nikuviken

text: Alueella on uimaranta ja Keravan Venekerhon ylläpitämä pienvenesatama. Alueella on myös tilausravintola Nikuviken, josta on varattavissa kokoustiloja, saunatiloja sekä juhlapalveluita.


title: Disney Fantasy

text: Disney Fantasy on toinen Disney Cruise Line -varustamon omistamista Dream -laivaluokan risteilyaluksista ja se on rakennettu sisarensa Disney Dreamin tavoin Meyer Werftin telakalla Papenburgissa Saksassa. Neistymatkansa Disney Fantasy teki 31. maaliskuuta 2012.


title: Disney Fantasy

text: Disney Fantasy on sisaraluksensa kanssa suurimmat laivat, mitä koskaan on rakennettu Meyer Werftin telakalla. Ne ovat myös 40 prosenttia kookkaampia kuin yhtön aikaisemmat alukset Disney Magic ja Disney Wonder.


title: Disney Fantasy

text: Disney Fantasyn kotisatama on Port Canaveral, Florida, josta se risteilee Karibialle.


title: Disney Fantasy

text: Kuten muissa Disney Cruise Linen laivoissa, Disney Fantasyn sisustuksen suunnittelussa on alusta alkaen otettu erityisesti huomioon perheet.


title: Keravan Venekerho

text: Keravan Venekerho on vuonna 1983 perustettu veneseura, joka kuuluu Suomen Veneilyliittoon, Suomen Purjehtijaliittoon sekä Porvoon Meripelastusseuraan. Keravan Venekerhon kotisatama on Porvoossa ja kaikkiaan sillä on noin 80 venepaikkaa. Sen jäsenistö on monialaista ja siihen kuuluu niin purjehtijoita, kalastajia kuin retkeilijöitäkin.


title: Keravan Venekerho

text: Keravan Venekerhon kotisivut


title: Jorge Guardiola

text: Jorge Guardiola Hay (s. 11. syyskuuta 1963 Madrid) on espanjalainen entinen ampuja. Hän sai vuoden 1988 kesäolympialaisissa Soulissa pronssia metsästyshaulikolla. Hän kilpaili myös vuoden 1992 kesäolympialaisissa Barcelonassa.


title: Porvoon Meripelastajat

text: Porvoon Meripelastajat - Borgå Sjöräddare ry tekee vapaaehtoista meripelastustyötä Porvoon edustan merialueilla. Yhdistys on perustettu vuonna 2003 jatkamaan Nesteen venekerhon 1970-luvulla käynnistämää meripelastustoimintaa Porvoossa. Jäseniä yhdistyksessä on yli 300 ja sen toimintatarkoituksena on vapaaehtoisten voimin auttaa merihätään joutuneita henkilöitä ja aluksia. Porvoon Meripelastajat on Suomen Meripelastusseuran jäsenyhdistys.


title: Nesteen venekerho

text: Nesteen venekerho (lyhenne NVK) on porvoolainen veneseura. Sen jäseniksi voivat liittyä Nesteen tai sen osakkuusyhtiön palveluksessa olevat henkilöt ja heidän perheenjäsenensä. NVK on perustettu 28. toukokuuta 1968 ja sillä on kaksi paikallisostoa, Naantalissa ja Porvoossa. NVK kuuluu jäsenseurana Suomen Purjehtijaliittoon, Suomen Veneilyliittoon sekä Suomen Navigaatioliittoon.


title: Temple of Thought

text: Temple of Thought on Poets of the Fallin viides studioalbumi, joka julkaistiin 21. maaliskuuta 2012. Albumilta on julkaistu singlet Cradled in Love, Kamikaze Love ja The Lie Eternal


title: Temple of Thought

text: Albumi nousi Suomen virallisen listan sijalle 3.


title: Temple of Thought

text: Bonus Edition


title: Optimiratkaisut

text: Optimiratkaisut Oy on vuonna 1989 perustettu yhtiö, joka tuottaa yritysten käyttöön heidän tarpeidensa mukaisia ICT-ratkaisuja. Yrityksellä on viisi toimipistettä, joissa on yhteensä noin 60 työntekijää. Toimipisteet sijaitsevat Kotkassa, Kouvolassa, Porvoossa, Lappeenrannassa ja Imatralla. Optimiratkaisut Oy on vuodesta 2007 lähtien ollut osana KYMP-konsernia. Yhtiöllä on monia isoja asiakkaita, kuten Nordea, Stora Enso, UPM ja Metsä Fibre.


title: Luettelo televisiosarjan Pasila jaksoista

text:
Tämä on luettelo televisiosarjan "Pasila" jaksoista.
1. kausi esitettiin 17. helmikuuta – 19. toukokuuta 2007.


text: 2. kausi esitettiin 19. tammikuuta – 6. huhtikuuta 2009.


text: 3. kausi esitettiin 17. tammikuuta – 28. maaliskuuta 2011. 4. kausi esitettiin 7. marraskuuta 2011 – 9. tammikuuta 2012.5. kausi esitettiin 23. tammikuuta – 26. maaliskuuta 2012.


text: 6. kausi esitettiin 27. joulukuuta 2012 – 21. maaliskuuta 2013.


title: Aiolikastike

text: Aioli (katalaani: "Allioli", sananmukaisesti "valkosipulia ja öljyä") on kylmä kastike, joka on peräisin Koillis-Espanjasta Katalonian ja Valencian seuduilta. Sen valmistukseen käytetään tavallisesti valkosipulia, munaa, suolaa, sitruunamehua tai etikkaa ja oliiviöljyä, mutta siitä on olemassa erilaisia muunnelmia erilaisin maustein.


title: Aiolikastike

text: Alkuaan aioli valmistettiin siten, että siinä oli vain valkosipulia, oliiviöljyä, joitakin tippoja sitruunamehua ja usein lisänä ruokasuolaa. Eräs mahdollisuus valmistaa tällaista majoneesikastiketta on käyttää siihen vedessä liuotettua leivänsisusta tai uuniperunan sisusta, kananmunan keltuaista, oliiviöljyä, sitruunamehua, valkosipulia, pippuria, sahramia ja suolaa.


title: Aiolikastike

text: Provencessa aiolia tarjotaan keitettyjen vihannesten, keitetyn kalan ja keitetyn munan kanssa. Usein sitä käytetään esimerkiksi keittojen lisäkkeenä. Valenciassa alioli on tavallinen paellan lisäke, ja sitä syödään myös vaalean leivän kanssa. Aïoli on myös yleinen lisäke suositussa tapasruokalajissa "patatas bravas".


title: Perisyklinen reaktio

text: Perisyklinen reaktio on kemiallinen reaktio, joka tapahtuu konjugoituneen syklisen transitiotilan kautta yhtäaikaisprosessina. Perisyklisiä reaktioita ovat muun muassa elektrosykliset reaktiot, keletrooppiset reaktiot, sigmatrooppiset toisiintumiset ja sykloadditiot.


title: Perisyklinen reaktio

text: Perisyklisten reaktioiden tapahtumiselle on tärkeää, että molekyyliorbitaalien symmetria on oikea, mutta perisyklisissä reaktioissa ei ole samalla tavoin nukleofiilisiä tai elektrofiilisiä komponentteja kuin ionimekanismilla tapahtuvissa reaktioissa. Koska perisykliset reaktiot ovat yhtäaikaisprosesseja mitään välituotteita ei muodostu. Reaktiot, joissa transitiotila on aromaattinen ovat suosituimpia ja matalammalla energialla, kuin antiaromaattiset transitiotilat.


title: Perisyklinen reaktio

text: Perisykliset reaktiot voivat tapahtua joko lämmityksen tai valolla säteilytyksen vaikutuksesta eli termisesti tai fotokemiallisesti. Yleensä reaktioissa ei tarvita katalyyttiä, mutta siirtymämetallit voivat katalysoida reaktioita. Tämä johtuu todennäköisesti metallien d-orbitaalien osallistumisesta. Lewis-hapot voivat katalysoida perisyklisiä reaktioita joko suoraan tai muuttaa reaktiomekanismin vaihettaiseksi. Tällöin ei kuitenkaan ole kyseessä määritelmän mukaisesti aito perisyklinen reaktio. Perisykliset reaktiot ovat usein stereospesifisiä ja muodostuvan tuotteen stereokemia riippuu vuorovaikuttavien molekyyliorbitaalien symmetriasta.


title: Perisyklinen reaktio

text: Luonnossa esiintyy muutamia perisyklisiä reaktioita. Esimerkiksi korismaattimutaasientsyymi katalysoi [3,3]-sigmatrooppista toisiintumista, jonka seurauksena korismiinihaposta muodostuu prefeenihappoa. D- ja D-vitamiinit muodostuvat 7-dehydrokolesterolista elektrosyklisen renkaanavautumisreaktion tuotteina. Lisäksi luonnossa ja ihmiselimistössä tapahtuu eräitä sykloadditioita, joita voivat katalysoida muun muassa entsyymit ja vasta-aineet.


title: Hurrikaani Betsy

text: Hurrikaani Betsy oli elo-syyskuussa 1965 Karibianmerellä muodostunut hurrikaani, joka eteni Yhdysvaltojen sisämaahan ja laantui Ohiossa.


title: Hurrikaani Betsy

text: 27. elokuuta 1965 Leewardsaarten itäpuolella havaittiin matalapaine, joka myöhään samana päivänä voimistui trooppiseksi myrskyksi ja sai nimen Betsy. Sen tuulet voimistuivat hurrikaaniluiokkaan 29. päivän iltana. Betsy kulki länsi-luoteeseen lähes 6,7 metrin sekuntivauhtia. 28. päivänä sen nopeus voimistui ja se kulki Pienten Antillien myötäisesti lähes 8,9 m/s. 29. päivänä, 322 kilometriä Puerto Ricon San Juanista pohjois-koilliseen, Betsyn vauhti alkoi hidastua. 1. syyskuuta se kääntyi länteen ja saavutti jälleen hirmumyrskyn voimakkuuden. 7. syyskuuta myrsky kulki aivan Nassaun ohi. 8. ja 9:nnen päivien välisenä yönä Betsy kulki Florida Keysin läpi. Se oli silloin suuri trooppinen sykloni.


title: Hurrikaani Betsy

text: Meksikonlahdella Betsy voimistui ja 9:ntenä päivänä se iski kaakkoiseen Louisianaan. Se pysyi hurrikaanina varsin pitkään sisämaahan mennessään. Pohjois-Louisianassa se heikentyi trooppiseksi myrskyksi ja Memphisiin saapuessaan se oli enää trooppinen matalapaine. Betsy aiheutti Mississippin ja Ohiojokien jokilaaksoihin tulvat. Eteläisessä Ohiossa se laantui.


title: Välitystili

text: Välitystili on Suomessa sosiaalitoimen toimenpide, jossa henkilön rahaliikenne annetaan sosiaalitoimen työntekijän hoidettavaksi. Se on tarkoitettu ihmisille, joilla itsellään on vaikeuksia hallita omaa rahankäyttöään. Välitystilin tarkoituksena on, että asiakkaan saamat etuudet ja tulot maksetaan sosiaalitoimelle, joka hoitaa esimerkiksi vuokran maksamisen ja muut elämisen kannalta välttämättömät menot asiakkaan puolesta. Etuudet voidaan jättää sosiaalitoimelle kokonaan tai laskujen jälkeen jäljelle jäävä osuus voidaan antaa asiakkaan itsensä käytettäväksi. Välitystilin asiakkaaksi pääsemiseksi vaaditaan joko erittäin painava syy (kuten lapsiperheillä häädön uhka) tai yksin elävän ihmisen kohdalta toistuva maksujen jääminen rästiin alkoholismin tai muun syyn tähden. Yksittäisen ihmisen kohdalla välitystilin piiriin pääsemisen edellytyksenä on myös henkilön itsensä aloitteellisuus. Välitystilin asiakkaaksi pääsemiseen myös vaaditaan aina päätöstä koskevan henkilön suostumus kirjallisena, eikä sen piiriin siis voida pakottaa.


title: Lassi Huuskonen

text: Lassi Huuskonen (s. 2. marraskuuta 1979) on suomalainen entinen mäkihyppääjä. Urallaan hän edusti Puijon Hiihtoseuraa. Kansainvälisen uransa hän aloitti vuonna 1997, jolloin hän oli junioreiden MM-kilpailuissa voittamassa joukkuekilpailun hopeaa Matti Hautamäen, Jussi Hautamäen ja Lauri Hakolan kanssa. Ensimmäistä kertaa Hakola pääsi hyppäämään Maailmancupissa marraskuussa 2000 ollen Kuopion kisassa sijalla 15. Se jäi hänen parhaaksi sijoituksekseen sillä kaudella, joten loppukausi sujui Continental Cupissa. Hyvät otteet Continental Cupin puolella (lopputuloksissa kolmas) nostivat Huuskosen seuraavaksi kaudeksi takaisin Maailmancupia kiertävään maajoukkueeseen. Tuloksena 62. sija kauden kokonaistuloksissa ja oli aika jatkaa uraa Continental Cupin puolella, jossa hän jatkoikin aina vuoteen 2004 saakka. Huuskosen kansainvälinen ura päättyi lopulta Universiadeihin tammikuussa 2005.


title: Ceilometri

text: Ceilometri on optinen pilvenkorkeusmittari, joka mittaa pilvien korkeutta pilven alareunasta maan pintaan. Laite käyttää infrapunalaseria, joka lähettää säteen ylös taivaalle. Lähetetyn ja pilvestä heijastuneen laserpulssin välisestä aikaerosta voidaan laskea pilven korkeus. Jotkut laitteet pystyvät tunnistamaan useampia pilvikerroksia. Ceilometriä käyttävät mm. säähavaintoasemat, lentokentät, laivat ja öljynporauslautat.


title: Ceilometri

text: Lähetin lähettää lasersädettä taivaalle lyhyissä nanosekunneissa mitattavissa pulsseissa, jotka heijastuvat pilven alareunasta takaisin laitteen vastaanottimeen. Laitteen ohjelmisto käsittelee säteen ja laskee säteen matka-ajasta pilven korkeuden, joka on maasta pilven alareunaan. Joitakin ceilometrejä voidaan asentaa vinoon haittaamatta laitteen toimintaa, ettei laitteen ikkuna ole niin altis säälle.


title: Sean Ali Stone

text: Sean Ali Stone (s. 1984) on amerikkalainen elokuvaohjaaja , tuottaja , kuvaaja , käsikirjoittaja ja näyttelijä .


title: Alan Docking Racing

text: Alan Docking Racing on brittiläinen pikkuformulatalli. Tallin perusti vuonna 1975 australialainen Alan Docking. Talli on voittanut kolme kuljettajien mestaruutta Britannian F3-sarjassa vuosina 1976, 1977 ja 2002. Vuonna 2011 talli voitti Superleague Formula-sarjan mestaruuden. Talli on kilpaillut mm Formula 2, A1 Grand Prix, Britannian Touring Car, FIA GT3 Championship ja Britannian Formula Ford-sarjoissa. Tallin kuljettajina ovat ajaneet mm Mika Salo, Hideki Noda, Ricardo Rosset, Mark Webber, Jacques Villeneuve, Heinz-Harald Frenzen ja Marcos Ambrose. Nykyään talli kilpailee FIA World Endurance Championship sarjassa ja LMP2 luokassa Le Mans Series sarjassa.


title: Umpilisäketulehdus

text: Umpilisäketulehdus (lääketieteessä myös "appendisiitti") on umpilisäkkeen tulehdus, jota kutsutaan arkikielessä umpisuolentulehdukseksi, vaikka umpisuoli on oikeasti eri asia kuin umpilisäke ja vain harvoin tulehtuu. Nykyään myös lääkärit ja Terveyskirjasto.fi kuitenkin joskus käyttävät tätä arkikielen termiä potilaiden kanssa, jotta potilaat tietävät, mistä sairaudesta oikein on kyse.


title: Umpilisäketulehdus

text: Umpilisäkkeentulehduksen yleisimpiä oireita ovat kuume, kylkikipu, oksentelu, pahoinvointi, ripuli, ruokahaluttomuus, ummetus, vatsakipu ja vatsan turvotus.


title: Umpilisäketulehdus

text: Umpilisäketulehdus on umpilisäkkeen tukkeutumisesta johtuva tulehdussairaus, jota esiintyy noin 7 prosentilla ihmisistä ja useimmiten 10–30-vuotiailla. Tulehduksen taustana on usein hapenpuute umpilisäkkeessä tai umpilisäkkeen ontelon tukkeutuminen.


title: Umpilisäketulehdus

text: Tulehdus lievenee joskus itsestään, mutta umpilisäke joudutaan usein leikkaamaan. Leikkauksia tapahtuu Suomessa vuosittain noin 10 000. Myös pelkkä antibioottihoito saattaisi olla toimiva ratkaisu. Nykyäänkin esimerkiksi koteloituneissa tapauksissa antibioottia käytetään valikoidusti ennen leikkausta.


title: Umpilisäketulehdus

text: Puhjennut tulehtunut umpilisäke johtaa hengenvaaralliseen vatsakalvontulehdukseen, joten yleensä sairautta ei saa jättää hoitamatta.


title: Pierre Rodocanachi

text: Pierre André Emmanuel Rodocanachi (s. 2. lokakuuta 1938 Pariisi) on ranskalainen entinen miekkailija. Hän kilpaili vuoden 1964 kesäolympialaisissa Tokiossa ja oli siellä mukana saamassa pronssia floretin joukkuekilpailussa.


title: Zbigniew Skrudlik

text: Zbigniew Andrzej Skrudlik (s. 12. toukokuuta 1934) on puolalainen entinen miekkailija. Hän oli mukana saamassa floretin joukkuekilpailussa hopeaa vuoden 1964 kesäolympialaisissa Tokiossa ja sitten pronssia vuoden 1968 kesäolympialaisissa Méxicossa.


title: Jacky Courtillat

text: Jacques "Jacky" Courtillat (s. 8. tammikuuta 1943 Melun) on ranskalainen entinen miekkailija. Hän oli mukana saamassa floretin joukkuekilpailussa pronssia vuoden 1964 kesäolympialaisissa Tokiossa. Hän kilpaili myös vuoden 1960 kesäolympialaisissa Roomassa.


title: Giampaolo Calanchini

text: Giampaolo Calanchini (4. helmikuuta 1937 Argenta – 19. maaliskuuta 2007 Bologna) oli italialainen miekkailija. Hän oli mukana saamassa säilän joukkuekilpailussa pronssia vuoden 1960 kesäolympialaisissa Roomassa ja sitten hopeaa vuoden 1964 kesäolympialaisissa Tokiossa.


title: Gianni Lonzi

text: Gianni Lonzi (s. 4. elokuuta 1938 Firenze) on italialainen entinen vesipalloilija. Hän kilpaili vuoden 1960 kesäolympialaisissa Roomassa ja voitti joukkueineen kultaa. Hän osallistui myös kesäolympialaisiin 1964 Tokiossa ja kesäolympialaisiin 1968 Méxicossa kuuluen molemmilla kerroilla neljänneksi sijoittuneeseen joukkueeseen. Hänen puolisonsa on Antonella Ragno-Lonzi.


title: Árpád Bárány

text: Árpád Bárány (s. 24. kesäkuuta 1931 Budapest) on unkarilainen entinen miekkailija. Hän oli mukana voittamassa kultaa kalvan joukkuekilpailussa vuoden 1964 kesäolympialaisissa Tokiossa. Hän sijoittui siinä myös joukkueineen neljänneksi vuoden 1960 kesäolympialaisissa Roomassa.


title: Ryszard Zub

text: Ryszard Zub (24. maaliskuuta 1934 Gołogóry – 11. tammikuuta 2015 Padova, Italia) oli puolalainen miekkailija. Hän sai säilän joukkuekilpailussa hopeaa vuoden 1956 kesäolympialaisissa Melbournessa ja uudelleen vuoden 1960 kesäolympialaisissa Roomassa. Lisäksi hän sai siinä pronssia vuoden 1964 kesäolympialaisissa Tokiossa. Hän osallistui vuonna 1960 Roomassa myös säilän yksilökilpailuun.


title: Ryszard Zub

text: Zub muutti vuonna 1968 Italiaan, jossa hän työskenteli valmentajana. Hän kuoli 80-vuotiaana Padovassa 11. tammikuuta 2015.


title: Andrzej Piątkowski

text: Andrzej Ryszard Piątkowski (22. lokakuuta 1934 Varsova – 11. kesäkuuta 2010 Varsova) oli puolalainen miekkailija. Hän sai hopeaa säilän joukkuekilpailussa sekä vuoden 1956 kesäolympialaisissa Melbournessa että vuoden 1960 kesäolympialaisissa Roomassa. Lisäksi hän sai siinä pronssia Tokion kesäolympialaisissa 1964; siellä hän osallistui myös säilän yksilökilpailuun.


title: Boris Melnikov

text: Boris Borisovitš Melnikov (; s. 16. toukokuuta 1938 Pietari) on entinen Neuvostoliittoa edustanut miekkailija. Hän kilpaili vuoden 1964 kesäolympialaisissa Tokiossa ja oli siellä mukana voittamassa kultaa säilän joukkuekilpailussa.


title: Pierluigi Chicca

text: Pierluigi Chicca (22. joulukuuta 1937 Livorno – 18. kesäkuuta 2017 Rooma) oli italialainen miekkailija. Hän saavutti säilän joukkuekilpailussa olympiapronssia Roomassa 1960 ja olympiahopeaa sekä Tokiossa 1964 että Méxicossa 1968. Roomassa ja Tokiossa hän osallistui lisäksi säilän yksilökilpailuun. MM-kilpailuista Chicca saavutti säilän joukkuekilpailun hopeaa vuonna 1965.


title: Giancarlo Serenelli

text: Giancarlo "Gato" Serenelli Pellechia (s. 10. heinäkuuta 1981 Caracas) on venezuelalainen moottoriurheilija. Karting-uran jälkeen Serenelli ajoi Formula Fordia kotimaassaan Venezuelassa voittaen ensimmäisen mestaruutensa vuonna 2000. Hän kilpaili vuonna 2001 Italian Formula Renault-sarjassa. Vuonna 2002 hän palasi takaisin Formula Fordiin voittaen jälleen mestaruuden. Vuonna 2007 Serenelli kilpaili Formula Renault 2.0 Panam GP-sarjassa sijoittuen loppupisteissä toiseksi. Vuonna 2008 Serenelli voitti LATAM Challenge Series-sarjan mestaruuden. Vuonna 2009 hän oli sarjan toinen ja vuodet 2010 ja 2011 hän voitti sarjan mestaruudet. Vuonna 2012 Serenelli ajoi Auto GP World Series-sarjassa sijoittuen sarjan 12:ksi keräten 34 pistettä. Samana vuonna hän kilpaili GP2-sarjassa Venezuela GP Lazarus-tallissa saavuttamatta pisteitä. Hänet korvattiin loppukaudesta René Binderillä.


title: Nicolae Timofti

text: Nicolae Timofti (s. 22. joulukuuta 1948) on moldovalainen, Moldovan valtionyliopistosta valmistunut juristi ja Moldovan entinen presidentti. Hänet nostettiin puoluepolitiikan ulkopuolelta maansa presidentin virkaan osana useita vuosia jatkuneen poliittisen umpikujan ratkaisua vuonna 2012. Ennen presidentin tehtävää hän toimi 35 vuotta erilaisissa tuomarintehtävissä.


title: Nicolae Timofti

text: Timofti voitti Moldovan parlamentissa maaliskuussa 2012 suoritetun presidentinvaalin saaden 62 ääntä 101 äänestä, yhden yli vaaditun vähimmäismäärän. Presidentti Vladimir Voroninin jätettyä virkansa syyskuussa 2009 maalla ei ollut vaaleilla valittua presidenttiä ennen maaliskuun 2012 presidentinvaalia, vaan maata johti virkaatekevä presidentti. Syynä tähän oli osaltaan Moldovan tuolloinen perustuslaki, joka edellytti valittavalta henkilötä 3/5 kannatusta parlamentissa. Vuoden 2010 parlamenttivaaleissa eurooppavastainen ja Venäjä-myönteinen Moldovan kommunistipuolue saavutti 42 edustajapaikkaa, jolloin se pystyi estämään uuden, itselleen epäedulliseksi katsoman presidentin valinnan. Tilanne laukesi muutaman kommunistipuolueen edustajan vaihdettua kantaansa. Sittemmin 3/5 määräenemmistövaatimuksesta on perustuslaissa luovuttu.


title: Armand Apell

text: Armand Apell (16. tammikuuta 1905 Strasbourg – 3. heinäkuuta 1990 Strasbourg) oli ranskalainen nyrkkeilijä. Hän kilpaili vuoden 1928 kesäolympialaisissa Amsterdamissa ja sai siellä hopeaa kärpässarjassa.


title: Piero Toscani

text: Piero Toscani (28. heinäkuuta 1904 Milano – 23. toukokuuta 1940 Rogoredo) oli italialainen nyrkkeilijä. Hän kilpaili vuoden 1928 kesäolympialaisissa Amsterdamissa ja voitti siellä kultaa keskisarjassa.


title: Revival

text: Revival voi viitata seuraaviin:


title: Rudolph Tesiny

text: Rudolph Tesiny (4. helmikuuta 1881 New York, New York – 29. huhtikuuta 1926 Staten Island, New York) oli yhdysvaltalainen painija, joka edusti New Yorkin St. George's AC:ia. Hän kilpaili vuoden 1904 kesäolympialaisissa Saint Louisissa ja sai siellä hopeaa 65.8 kg -luokassa. Monien lähteiden mukaan hänen sukunimensä oli Tesing, mutta hänen allekirjoituksensa perusteella se oli Tesiny.


title: Albert Zirkel

text: Albert Conrad (”Al”) Zirkel (23. lokakuuta 1884 Newark – helmikuu 1945 Newark) oli yhdysvaltalainen painija. Hän kilpaili vuoden 1904 kesäolympialaisissa Saint Louisissa ja sai siellä pronssia 65,8 kg -luokassa.


title: Tonino Guerra

text: Tonino Guerra (16. maaliskuuta 1920 Santarcangelo di Romagna – 21. maaliskuuta 2012) oli italialainen runoilija, kirjailija ja käsikirjoittaja. Hän teki yhteistyötä maailman merkittävimpien ohjaajien kanssa.


title: Tonino Guerra

text: Guerran oppi-isä oli Cesare Zavattini, käsikirjoittaja joka määritteli Italian neorealismin tyylin ja käytännöt. Hän poikkeaa suuresta mentoristaan siten, että Zavattini veti ohjaajat, joiden kanssa hän työskenteli, oman sosiaalisen ja moraalisen pohdiskelunsa piiriin, Guerra taas auttoi ohjaajaa edistämään tämän omaa ajatusta.


title: Tonino Guerra

text: Guerra työskenteli ohjaajien kanssa, joilla on ollut hyvin erilaiset esteettiset, yhteiskunnalliset, poliittiset ja elokuvalliset identiteetit. Näitä ohjaajia ovat olleet Michelangelo Antonioni ja tämän elokuva "Seikkailu", "Yö", "Kuumetta", "Punainen erämaa", "Blow-up", "Zabriskie Point" ja "Identificazione di una donna", Federico Fellini ja tämän elokuva "Amarcord", Theo Angelopoulos ja tämän elokuvat "Usvainen maisema", "Ikuisuus ja päivä" ja "", Andrei Tarkovski ja tämän elokuvat "Nostalgia" sekä Francesco Rosi ja tämän äärimmäiset poliittiset elokuvat "Il caso Mattei", "Susilauma" ja "Arvokkaita ruumiita".


title: Tatjana Logunova

text: Tatjana Jurjevna Logunova (; s. 3. heinäkuuta 1980 Moskova) on venäläinen miekkailija. Hän voitti kalvan joukkuekilpailussa kultaa sekä vuoden 2000 kesäolympialaisissa Sydneyssä että vuoden 2004 kesäolympialaisissa Ateenassa. Lisäksi hän tuli kalvan yksilökilpailussa Sydneyssä 2000 4. ja Ateenassa 2004 13. sijalle.


title: Tatjana Logunova

text: Logunova kilpaili vuoden 2008 kesäolympialaisissa Pekingissä vain kalvan yksilökilpailussa jääden 17. sijalle.


title: Oksana Jermakova

text: Oksana Ivanovna Jermakova (; s. 16. huhtikuuta 1973 Tallinna) on miekkailija.


title: Oksana Jermakova

text: Jermakova edusti Viroa vuoden 1996 kesäolympialaisissa Atlantassa. Hän sijoittui kalvan joukkuekilpailussa viidenneksi ja yksilökilpailussa viidenneksitoista. Kesäolympialaisissa 2000 Sydneyssä ja kesäolympialaisissa 2004 Ateenassa hän edusti Venäjää, ja molemmilla kerroilla hän oli mukana voittamassa kultaa kalvan joukkuekilpailussa. Lisäksi hän kilpaili 2004 Ateenassa jälleen sen yksilökilpailussa jääden 20. sijalle.


title: Magdalena Mroczkiewicz

text: Magdalena Urszula Mroczkiewicz (s. 28. elokuuta 1979 Gdańsk) on puolalainen miekkailija. Hän sai kesäolympialaisissa 2000 Sydneyssä hopeaa floretin joukkuekilpailussa ja osallistui lisäksi sen yksilökilpailuun (14. sija).


title: Magdalena Mroczkiewicz

text: Vuoden 2008 kesäolympialaisissa Pekingissä Mroczkiewicz kilpaili sekä floretin yksilö- (29. sija) että joukkuekilpailussa (7. sija).


title: Hugues Obry

text: Hugues Obry (s. 19. toukokuuta 1973 Enghien-les-Bains) on ranskalainen miekkailija. Hän sai vuoden 2000 kesäolympialaisissa Sydneyssä hopeaa sekä kalvan yksilö- että joukkuekilpailussa. Hän kilpaili myös vuoden 2004 kesäolympialaisissa Ateenassa voittaen kultaa kalvan joukkuekilpailussa, mutta jääden sen yksilökilpailussa 20. sijalle.


title: Iholla (televisiosarja)

text: Iholla on maaliskuussa 2012 alkanut suomalainen dokumentaarinen tositelevisiosarja. Sarjassa seurataan toisilleen tuntemattomien eri ikäisten naisten (kaudet 1–2) ja miesten (kausi 3) elämää puolen vuoden ajan. Neljännellä kaudella seurataan julkisuudesta tuttujen naisten elämää. Ohjelmassa esiintyvät henkilöt ovat itse kuvanneet ohjelmassa nähtävän materiaalin. Sarjaa on esitetty tähän mennessä kolme kautta.


title: Iholla (televisiosarja)

text: "Iholla" perustuu israelilaisformaattiin "Connected", jota on myyty useisiin eri maihin ympäri maailmaa.


title: Iholla (televisiosarja)

text: Ensimmäinen tuotantokausi alkoi Subilla 13. maaliskuuta ja päättyi 18. toukokuuta 2012. AVA-kanava esitti kesällä 2012 sarjan ensimmäisen tuotantokauden uusintana. Myös Sub esitti ensimmäisen kauden jaksot uusintoina syksyllä 2012. Sarja oli ehdolla parhaan Kultaisen Venlan voittajaksi.


title: Iholla (televisiosarja)

text: Kaudella esiintyi kuusi eri ikäistä naista: Esin, Heli, Maria, Pia, Saara ja Sini.


title: Iholla (televisiosarja)

text: Sub ilmoitti 15. toukokuuta 2012 sarjan saavan toisen tuotantokauden. Kaudelle etsittiin edellisen kauden tavoin pääkaupunkiseudulla asuvia naisia, jotka ovat iältään 18-60-vuotiaita. Ilta-Sanomat kertoi 4. heinäkuuta 2012 tuotantoyhtiö Moskito Televisionin saaneen 780 hakemusta, joista 760 rekisteröitiin vakavasti otettavina. Kauden jaksot esitettiin edellisestä kaudesta poiketen AVA-kanavalla 14. tammikuuta 2013 alkaen. Kauden viimeinen jakso esitettiin 14. maaliskuuta. Sarja oli ehdolla parhaan Kultaisen Venlan voittajaksi.


title: Iholla (televisiosarja)

text: Kaudella esiintyi viisi eri ikäistä naista: Claudia, Johanna, Marketta, Sanni ja Venla.


title: Iholla (televisiosarja)

text: Kolmannen tuotantokauden haku käynnistyi 26. huhtikuuta 2013. Aiemmista kausista poiketen tuotantoyhtiö etsi kolmannelle kaudelle täysi-ikäisiä miehiä. Kauden esittäminen alkaa AVA-kanavalla 1. syyskuuta 2014.


title: Iholla (televisiosarja)

text: Kaudella esiintyi viisi eri ikäistä miestä: Esko, Jukka, Patrick, Tero ja Yrjänä.


title: Iholla (televisiosarja)

text: MTV tiedotti 1. lokakuuta 2014 sarjan jatkuvan neljännelle tuotantokaudelle. Kaudella haettiin sekä miehiä että naisia. Kuitenkin marraskuussa 2015 ohjelman Facebook-sivuilla kerrottiin ettei sarjasta ole toistaiseksi tulossa uutta kautta.


title: Iholla (televisiosarja)

text: Marraskuussa 2016 MTV tiedotti ohjelman neljännen kauden esittämisen alkavan keväällä 2017. Aiemmasta poiketen omaa elämäänsä kuvaavat viisi julkisuudesta tunnettua naista. Kaudella ovat mukana laulaja Erika Vikman, räppäri Sini Sabotage, juontaja Kristiina Komulainen, lumilautailija Kristiina Nisula sekä kirjailija-toimittaja Laura Friman.


title: Kai Kauramäki

text: Kai Kauramäki (s. 4. kesäkuuta 1967 Pori) on suomalainen entinen ammattinyrkkeilijä, jonka painoluokka oli keskisarja (72,6 kg). Harjavallassa asuva Kauramäki otteli ammattilaisurallaan yhteensä 38 ottelua, joista voitti 19. Seuratasolla hän on edustanut muun muassa Porin NMKY:tä.


title: Kai Kauramäki

text: Amatöörinä Kauramäki otteli yhteensä 189 kertaa, joista voitti 154. Hän saavutti kaksi SM-kultaa, voitti Tammer-turnauksen kolmasti sekä GeeBee-turnauksen kerran. Nyrkkeilyn maailmanmestaruuskilpailuissa Kauramäki edusti Suomea vuosina 1993 ja 1995.


title: Kai Kauramäki

text: Kauramäki aloitti ammattilaisurana vuonna 1998. Vuonna 2009 hän voitti UBO-liiton Intercontinental-tittelin sekä BBU-liiton Itämeren alueen keskisarjan mestaruuden. Euroopan nyrkkeilyliiton EBU:n sekä International Boxing Federationin titteliotteluissa Kauramäki otteli yhteensä neljä kertaa, viimeisimmän kesäkuussa 2011 Ranskassa, jolloin hän hävisi EM-tittelin ranskalaiselle Cedric Vitulle. Keskisarjan SM-tittelistä Kauramäki otteli helmikuussa 2003 Amin Asikaista vastaan ja haastoi hänet uudelleen vuonna 2009. Ottelu ei kuitenkaan toteutunut.


title: Kai Kauramäki

text: Huhtikuussa 2017 Kauramäki palasi kehään neljän vuoden tauon jälkeen Porissa Kauppakeskus Puuvillassa järjestetyssä ammattilaisillassa. Hän ilmoitti ottelun jäävän uransa viimeiseksi.


title: Kai Kauramäki

text: Kauramäki valittiin Harjavallan kaupunginvaltuustoon sosialidemokraattien edustajana vuoden 2017 kunnallisvaaleissa.


title: Revival (Adamantran albumi)

text: Revival on progemetalli -yhtye Adamantran ensimmäinen kokopitkä studioalbumi. Levyn miksasi Mikko P. Mustonen Pathos Musicissa ja masteroi Mika Jussila Finnvoxilla. Se julkaistiin Suomessa toukokuussa 2009.


title: Revival (Adamantran albumi)

text: Kaikki kappaleet sanoittanut Tuomas Nieminen.


title: Revival (The Answerin albumi)

text: Revival on pohjoisirlantilaisen rockyhtye The Answerin kolmas studioalbumi. Chris Smithin tuottama albumi julkaistiin 3. lokakuuta 2011 Spinefarm Recordsin kautta. Albumista julkaistiin aluksi rajoitettu kahden CD-levyn painos, joka käsitti Revival-albumin sekä bonuskappaleita sisältäneen After The Revival -CD:n.


title: Nahemah

text: Nahemah on vuonna 1997 perustettu espanjalainen sinfoninen black metal/progressiivinen death metal -yhtye.


title: Laitakari (Luvia)

text: Laitakari on niemi ja venesatama Luvialla Satakunnassa. Matkaa kunnan keskustaan on noin neljä kilometriä. Laitakarissa sijaitsee muun muassa suuri pienvenesatama, tanssilava ja ravintola sekä kioski. Osa alueesta tunnetaan nykyään myös "Luvian Merihelmi"-nimellä. Lisäksi Laitakarissa on vuonna 2010 valmistuneen kaljaasi Ihanan telakka ja kotisatama.


title: Laitakari (Luvia)

text: Luvian Laitakari on perinteinen laivanrakennuspaikka, jossa veistettiin purjelaivoja 1500-luvun lopusta aina 1900-luvun alkuun. 1800-luvulla se oli yksi Suomen vilkkaimmista telakka-alueista. Kaiken kaikkiaan nimeltä tunnetaan noin 70 Laitakarissa valmistettua laivaa. Viimeinen purjealus Laitakarissa laskettiin vesille vuonna 1919. Laivanrakennusperinne elvytettiin vuosituhannen vaihteessa, kun Laitakarissa alettiin suunnitella uuden purjealuksen valmistamista. Vuonna 2010 laskettiin vesille kaljaasi Ihana, joka myös antoi nimensä satamakahvilalle.


title: Kaljaasi Ihana

text: Kaljaasi Ihana on Luvialla Satakunnassa rakennettu purjealus. Aluksen suunnittelu aloitettiin vuonna 2005 ja varsinainen rakentaminen seuraavana vuonna. Vesillelasku tapahtui vuonna 2010 ja neitsytpurjehdus kesällä 2011. Aluksen kotisatama on Luvian Laitakari.


title: Kaljaasi Ihana

text: Luvialla on pitkät perinteet purjealusten rakentamisessa. 1500-1900-luvulla Luvialla on tiettävästi rakennettu runsaat neljäsataa eri tyyppistä purjealusta, viimeinen vuonna 1919. Ihanan rakentamiseen ryhdyttiin paikkakunnan vanhan laivanrakennustaidon henkiinherättämiseksi. Kaljaasi "Ihanan" rakentamisen talkootyönä organisoi Perinnelaivayhdistys Ihana ry. Kokonaisustannukset olivat noin 1,2 miljoonaa euroa, talkootyön osuus 37 prosenttia ja Euroopan unionin tuen 39 prosenttia. Loppurahoitus tuli kunnilta ja yksityisiltä rahoittajilta.


title: Kaljaasi Ihana

text: Laivan piirustusten pohjana käytettin Luvialla vuonna 1907 rakennetun kaljaasi "Marsin" piirustuksia. Laiva rakennettiin puusta. Materiaalina käytettiin pohjassa ja kölirakenteissa kuusta, kun taas kyljet ovat mäntyä ja kansirakenteet ja mastot lehtikuusta. "Ihana" on varsinaisesti purjealus, mutta siinä on myös 280 hevosvoiman dieselmoottori. Aluksen pituus on 27,9 metriä ja leveys 6,2 metriä. Syväys on 2,00 metriä ja purjeiden kokonaispinta-ala 320 m².


title: Kaljaasi Ihana

text: Kaljaasi "Ihana" laskettiin vesille 23. heinäkuuta 2010. Vesillelaskua seurasi Laitakarissa 7 000-henkinen yleisö, joukossa presidentti Tarja Halonen puolisoineen. Alus osallistui kesän aikana Turussa Tall Ships Race -tapahtumaan. Saman vuoden syksyllä julkaistiin kaljaasi "Ihanan" suunnittelusta ja rakentamisesta kertova kirja.


title: Kuunari Koivisto

text: Kuunari "Koivisto" oli suomalainen moottoroitu purjealus, joka valmistui vuonna 1946. Alus vaihtoi varustajaa ja nimeään useasti. 1960-luvulla se kärsi matkallaan niin pahoja vaurioita, että se tuomittiin hylyksi ja hylättiin. Epäonnistuneiden kunnostusyritysten jälkeen laivan runko upotettiin vuonna 2007 sukellusmatkailukohteeksi Luvian edustalle.


title: Kuunari Koivisto

text: Kuunari "Koiviston" suunnitteli ja sen rakentamisen aloitti vuonna 1939 Kaarlo Pulli. Rakennuspaikka oli luovutetun Karjalan Koiviston maalaiskunnassa, Ingertilän kylässä. Kolmimastoisen "Koiviston" pituus oli 44,3 metriä, leveys 8,8 metriä, syväys 3,7 metriä ja kantavuus oli 570 tonnia. Talvisota ja jatkosota sotkivat rakennusaikataulua, ja vasta 17. helmikuuta 1944 "Koivisto" oli runkovalmis, se laskettiin veteen ja hinattiin länteen. Kuunari valmistui lopullisesti vuonna 1946, jolloin se aloitti Itämeren ja Pohjanmeren liikenteessä. "Koiviston" kotisatama oli Rauma.


title: Kuunari Koivisto

text: Talonpoikaistyylinen kuunari edusti koivistolaista laivanrakennustaitoa ja alus jäi viimeiseksi Suomessa rakennetuksi puukuunariksi, joka pelastettiin Karjalasta. Se oli mallina, kun Suomi rakensi liki sata puista sotakorvauskuunaria Hollmingin telakalla Raumalla ja Laivateollisuuden telakalla Turussa.


title: Kuunari Koivisto

text: "Koivisto" vaihtoi omistajaa 1950-luvulla, laivan uudeksi kotisatamaksi tuli Sipoo ja uudeksi nimeksi "Carmen". Epäonnekseen "Carmen" jäi kiinni salakuljetuksesta – lastina oli 12 000 litraa pirtua. "Carmen" takavarikoitiin valtiolle ja siirtyi merivoimien hallintaan. Myöhemmin kuunari oli myös sillinpyynnissä, se teki kaikkiaan yhdeksän pyyntimatkaa Islannin vesille, vuodesta 1961 "Merilokki"-nimisenä. Toimeksiantajana oli ensin Jalostaja ja myöhemmin Rymättylän Säilyke Oy.


title: Kuunari Koivisto

text: Viimeisen kerran liikennöintikelpoisena kuunari vaihtoi omistajaa 1963, ostaja oli portugalilainen yritys, joka muutti laivan nimeksi "Sammy". Esimmäisen uudella nimellä tehdyn matkan oli tarkoitus suuntautua Liverpooliin, mutta se päättyi haaksirikkoon jo Utön vesillä. "Sammy" todettiin hylyksi ja hinattiin Turkuun, jossa aluksen irtaimisto myytiin. Hylky koneineen hinattiin Maskuun, jonne se hylättiin.


title: Kuunari Koivisto

text: Vuonna 1983 hylky ilmoitettiin löytötavaraksi ja löytäjästä tuli myöhemmin aluksen uusi omistaja. Kuunaria kunnostettiin Perniön Teijossa ja Särkisalon Förbyssä, jossa se laskettiin veteen ja hinattiin Porin Reposaareen, jossa kunnostustyö oli tarkoitus saattaa valmiiksi. "Koiviston" runko oli lahonnut niin pahoin, että sitä ei enää voinut kunnostaa puulaivana, joten Förbyssä aluksen runko oli päällystetty ferrobetonilla. "Koiviston" kunnostusyritys kesti aina 2000-vuosikymmenen puoliväliin asti. Kunnostajien voimavarat loppuivat kesken ja Porin kaupunki päätti romuttaa laivan kaivinkoneilla. Loppujen lopuksi "Koivisto" riisuttiin koneista ja kaikesta muusta haitallisesta materiaalista ja upotettiin sukelluskohteeksi Selkämerelle Luvian edustalle kesäkuussa 2007.


title: Japaninkruunukävykki

text: Japaninkruunukävykki eli japaninkäpypalmu ("Cycas revoluta") on eteläisestä Japanista kotoisin oleva käpypalmulaji. Sitä kasvatetaan laajalti koristekasvina.


title: Japaninkruunukävykki

text: Vaikka japaninkruunukävykki ei ole sukua palmuille, se näyttää varsinkin vanhana paljon palmulta: tanakan varren päässä on leveä ruusukemainen lehvästö. Nuoret yksilöt taas muistuttavat saniaisia (joille kasvi ei myöskään ole sukua).


title: Japaninkruunukävykki

text: Japaninkäpypalmu kasvaa hyvin hitaasti, ja voi lopulta saavuttaa noin kolmen metrin korkeuden. Spiraalimaisesta lehtiruusukkeesta tulee 1-2 metriä leveä. Lehdet ovat jäykät, lehdykät kapeat ja teräväkärkiset.


title: Japaninkruunukävykki

text: Kasvi on kaksikotinen. Hedekukinto näyttää ananakselta, emikukinto muistuttaa höyhenpalloa ja siitä muodostuu myöhemmin tiivis siementähkä. Siemenet ovat noin 3 cm leveät ja niitä peittävät pienet valkoiset suojuslehdet.


title: Japaninkruunukävykki

text: Japaninkruunukävykkiä kasvaa yleisesti Japanissa Ryūkyūsaarilla. Nykyisin sitä tavataan kivikkoisilla rinteillä, mutta aiemmin sitä oli tasankoalueillakin mistä sitä on raivattu pois muiden lajien tieltä. Myös Kiinasta on havaintoja luonnonvaraisesta kannasta. Lajia viljellään laajasti muualla maailmassa.


title: Käytäväpeliä

text: Käytäväpeliä ("Boston Public") on yhdysvaltalainen televisiosarja, jota tehtiin vuosina 2000–2004. Suomessa sarjaa on esittänyt MTV3. Se kertoo elämästä bostonilaisessa high schoolissa. Sarja on saanut useita palkintoja ja ollut usein ehdokkaana.


title: Vergani Racing

text: Vergani Racing on italialainen pikkuformulatalli. Talli on kilpaillut World Series by Nissan sarjassa vuosina 1999-2004 voittaen sarjan mestaruuden vuonna 2001. Vuonna 2004 talli voitti World Series Lights sarjan mestaruuden.


title: Arkadia Gazette

text: Arkadia Gazette on suomalainen aikakauslehti, jota julkaisee Arkadia-kirjakauppa. Lehti aloitti ilmestymisensä keväällä 2012.


title: Eteläjoki

text: Eteläjoki eli Ahlaistenjoki eli Noormarkunjoki on Karvianjoen vesistöön kuuluva joki Satakunnassa. Se saa alkunsa Noormarkun ja Pomarkun alueilla sijaitsevasta Inhottujärvestä. Joki virtaa kohti Noormarkkua ja sieltä edelleen Ahlaisiin ja laskee Selkämereen.


title: Eteläjoki

text: Noormarkunjoki-nimitystä käytetään vain 45 kilometriä pitkän joen ylä- ja keskiosasta. Inhottujärvestä lähtevää joen alkupäätä kutsutaan muutaman kilometrin matkalta "Oravajoeksi", jonka jälkeen se muutuu Noormarkunjoeksi. Noormarkun ja Ahlaisten välillä joen nimi vaihtuu "Eteläjoeksi", joka taas haaroittuu ennen mereen laskemista parin kilometrin mittaisiksi "Ahlaistenjoeksi" ja "Kristiskerinjoeksi".


title: Eteläjoki

text: Noormarkunjoki on tunnettu useista pienistä koskistaan, ja se on suosittu kalastus- ja melontajoki. Noormarkun keskustan tuntumassa sijaitsee kulttuurihistoriallisesti arvokas Noormarkun ruukin ja A. Ahlström Oy:n rakennuksista koostuva alue. Se levittäytyy Makkarakosken molemmille rannoille ja kuuluu Museoviraston määrittelemiin Valtakunnallisesti merkittäviin rakennettuihin kulttuuriympäristöihin. Alueella on muun muassa Makkarakosken voimalaitos sekä entinen saha.


title: Eteläjoki

text: Aiemmin Noormarkunjoen leventymänä on ollut 1900-luvulla kuivatettu Torajärvi, jolla ennen kuivatusta oli kaksikin lasku-uomaa: nykyinen Noormarkunjoki – Eteläjoki sekä pohjoiseen, Noormarkun Poosjärveen virrannut Keskisjoki, mutta Torajärven kuivatuksen myötä Keskisjoen uoma kuivui ja Torajärvessä ollut bifurkaatio hävisi.


title: Eteläjoki

text: Myös joen alajuoksulla Ahlaistenjoen varrella, joen pohjoispuolisella kapealla harjuselänteellä sijaitseva Ahlaisten kirkonkylä kuuluu valtakunnallisesti merkittäviin rakennettuihin kulttuuriympäristöihin.


title: Eteläjoki

text: Eteläjoen suisto Ahlaistenjoen suulla on osa Pooskerin saariston Natura 2000 -suojelualuetta, josta osa kuuluu Selkämeren kansallispuistoon. Siihen liittyy samaan Natura-alueeseen kuuluva, merestä lähes irti kuroutuneen kluuvijärven muodostava merenlahti Mustalahti.


title: Eteläjoki

text: Eteläjoki on yksi useita jokibifurkaatioita sisältävän Karvianjoen vesistön kolmesta lasku-uomasta. Kaksi muuta ovat Pohjajoki Ahlaisissa ja Merikarvianjoki Merikarvialla. Pohjajoki saa alkunsa Poosjärvestä Noormarkun pohjoisosassa ja Merikarvianjoki Isojärvestä Siikaisissa.


title: Bonnierin journalistipalkinto

text: Bonnierin journalistipalkinto on viestintäkonserni Bonnierin vuosittain myöntämä palkinto, jolla tuetaan ja edistetään laadukasta journalismia. Suomessa palkintoa on myönnetty vuodesta 2001. Sen arvo on 7 500 euroa. Palkintoa jaetaan myös Ruotsissa, Baltian maissa ja Venäjällä.


title: Bonnierin journalistipalkinto

text: Suomessa on vuosittain palkittu vuoden journalisti, vuoden juttu ja vuoden journalistinen teko (vuoteen 2007 vuoden journalistinen uudistus). Vuosina 2011–2014 valittiin myös yleisön suosikki. Vuonna 2015 valittiin kirjan vuoden kunniaksi myös Vuoden kirja.


title: HMS Afridi (1907)

text: HMS Afridi oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Afridi (1907)

text: Alus tilattiin syyskuussa 1905 Sir W. G. Armstrong Whitworth and Companyltä Elswickistä osana vuosien 1905-1906 laivasto-ohjelmaa. Aluksen suunnittelijana oli J. R. Perrett. Aluksen rakennustöiden aloittamista viivästytti piirustusten hyväksyntä Amiraliteetissä. Sen köli laskettiin 10. elokuuta 1906 telakkanumerolla 777 ja alus laskettiin vesille 8. toukokuuta 1907. Vesillelaskun jälkeen aluksen turbiinimoottorit asennettiin hieman alavirtaan Parsonsin tehtailla.


title: HMS Afridi (1907)

text: Aluksen koeajot aloitettiin syyskuussa 1907, jotka osoittivat potkurin vaihdon tarpeen ja lisää muutoksia jouduttiin tekemään marraskuussa. Koillisrannikon talvisäiden vuoksi koeajot jouduttiin siirtämään Mapliniin lähelle Sheernessiä, mutta tulokset eivät olleet tyydyttäviä ja alus palasi Elswickiin. Alus palasi muutosten jälkeen Sheernessiin jatkamaan koeajoja, mutta se joutui odottamaan kuukausia pääasiassa huonon sään vuoksi ja sitten lakon vuoksi. Lopulta koeajoa jatkettiin lokakuussa 1908, mutta ne jouduttiin keskeyttämään konehuoneessa ja potkurissa havaittujen ongelmien vuoksi ja alus palauttamaan Elswickiin. Koeajoja jatkettiin Maplinissa helmikuussa 1909, jolloin alus saavutti 33,25 solmun nopeuden, jonka jälkeen se lähti Elswickiin heikon sään koeajoihin. Koeajot olivat tyydyttäviä ja se otettiin palvelukseen 8. syyskuuta 1908. Alusksen hyväksyntä tapahtui 26 kuukautta myöhemmin kuin tilauksessa oli sovittu ja se olikin lopulta viimeinen Armstrongin valmistama hävittäjä.


title: HMS Afridi (1907)

text: Palvelukseen oton jälkeen aluksen aseistusta täydennettiin lisäämällä kaksi 12 naulan 12 cwt -tykkiä. Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Sodan aikana aluksen aseistukseksi vaihdettiin 1916 kaksi BL 4,7 tuuman tykkiä, yksi kahden naulan pikatykki ja yksi Maxim konekivääri sekä neljä syvyyspomminheitintä. Syynä vaihtoon oli Saksan keisarikunnan hävittäjien käytössä olleet 4,1 tuuman pääaseistus. Alus myytiin 9. joulukuuta 1919 F. Wilkinsonille romutettavaksi.


title: HMS Amazon (1908)

text: HMS Amazon oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Amazon (1908)

text: Alus tilattiin John I. Thornycroft and Companylta Woolstonista osana vuosien 1906-1907 laivasto-ohjelmaa. Sen köli laskettiin 24. kesäkuuta 1907 ja alus laskettiin vesille 29. heinäkuuta 1908. Alus otettiin palvelukseen huhtikuussa 1909.


title: HMS Amazon (1908)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus myytiin 1919 romutettavaksi.


title: HMS Cossack (1907)

text: HMS Cossack oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Cossack (1907)

text: Alus tilattiin Cammell Lairdilta Birkenheadistä osana vuosien 1905–1906 laivasto-ohjelmaa. Sen köli laskettiin 13. marraskuuta 1905 ja alus laskettiin vesille 16. helmikuuta 1907. Alus otettiin palvelukseen huhtikuussa 1908.


title: HMS Cossack (1907)


title: HMS Ghurka (1907)

text: HMS Ghurka oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Ghurka (1907)

text: Alus tilattiin Hawthorne Leslie and Companyltä Newcastle upon Tynestä osana vuosien 1905-1906 laivasto-ohjelmaa. Sen köli laskettiin 6. helmikuuta 1906 ja alus laskettiin vesille 29. huhtikuuta 1907. Alus otettiin palvelukseen joulukuussa 1908.


title: HMS Ghurka (1907)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus upposi 8. helmikuuta 1917 osuttuaan miinaan Dungenessin edustalla. Ainoastaan viisi miehistönjäsentä pelastui alukselta.


title: HMS Mohawk (1907)

text: HMS Mohawk oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Mohawk (1907)

text: Alus tilattiin J. Samuel White and Companyltä Cowesista Isle of Wightilta osana vuosien 1905-1906 laivasto-ohjelmaa. Sen köli laskettiin 1. toukokuuta 1906 ja alus laskettiin vesille 15. maaliskuuta 1907. Alus otettiin palvelukseen kesäkuussa 1908.


title: HMS Mohawk (1907)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus vaurioitui 1915 osuttuaan miinaan ja se osallistui 1916 Doverin salmen taisteluun. Se myytiin 1919 romutettavaksi.


title: HMS Tartar (1907)

text: HMS Tartar oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Tartar (1907)

text: Alus tilattiin John I. Thornycroft and Companyltä Woolstonista osana vuosien 1905-1906 laivasto-ohjelmaa. Sen köli laskettiin 13. marraskuuta 1905 ja alus laskettiin vesille 25. kesäkuuta 1907. Alus otettiin palvelukseen huhtikuussa 1908.


title: HMS Tartar (1907)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Se myytiin toukokuussa 1921 romutettavaksi.


title: HMS Saracen (1908)

text: HMS Saracen oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Saracen (1908)

text: Alus tilattiin J. Samuel White and Companyltä Cowesista Isle of Wightilta osana vuosien 1906-1907 laivasto-ohjelmaa. Sen köli laskettiin 12. heinäkuuta 1907 ja alus laskettiin vesille 31. maaliskuuta 1908. Alus otettiin palvelukseen kesäkuussa 1909.


title: HMS Saracen (1908)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Se myytiin 1919 romutettavaksi.


title: HMS Crusader (1909)

text: HMS Crusader oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Crusader (1909)

text: Alus tilattiin J. Samuel White and Companyltä Cowesista Isle of Wightilta osana vuosien 1907-1908 laivasto-ohjelmaa. Sn köli laskettiin 22. kesäkuuta 1908 ja alus laskettiin vesille 20. maaliskuuta 1909. Alus valmistui vielä saman vuoden lokakuussa.


title: HMS Crusader (1909)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Se myytiin 1920 romutettavaksi.


title: HMS Maori (1909)

text: HMS Maori oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Maori (1909)

text: Alus tilattiin William Denny and Brothersilta Dumbartonista osana vuosien 1907-1908 laivasto-ohjelmaa. Sen köli laskettiin 6. elokuuta 1908 ja alus laskettiin vesille 24. toukokuuta 1909. Se otettiin palvelukseen vielä saman vuoden lopulla marraskuussa.


title: HMS Maori (1909)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus upposi 7. toukokuuta 1915 Zeebrüggen edustalla osuttuaan miinaan.


title: The Landing

text: The Landing on Iron Saviorin seitsemäs studioalbumi, joka julkaistiin 18. marraskuuta 2011.


title: PostGIS

text: PostGIS on vapaa paikkatietojärjestelmälaajennos PostgreSQL-tietokantaohjelmistolle. PostGISin kehittämisen aloitti Refractions Research vuonna 2001.


title: HMS Nubian (1909)

text: HMS Nubian oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Nubian (1909)

text: Alus tilattiin John I. Thornycroft and Companyltä Woolstonista osana vuosien 1907-1908 laivasto-ohjelmaa. Sen köli laskettiin 18. toukokuuta 1908 ja alus laskettiin vesille 21. huhtikuuta 1909. Se otettiin laivastopalvelukseen syyskuussa 1909.


title: HMS Nubian (1909)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alukseen osui Folkestonen edustalla käydyssä Doverin salmen taistelussa 26.-27. lokakuuta 1916 välisenä yönä Saksan keisarikunnan laivaston hävittäjän laukaisema torpedo. Vaurioitunut alus hinattiin maihin lähellä Doveria.


title: HMS Nubian (1909)

text: Aluksen ehjänä säilynyt peräosaan liitettiin Chathamin telakalla "HMS Nubianin" pahoinvaurioituneen sisaraluksen "HMS Zulun" keulaosa, jolloin syntyi "HMS Zubian".


title: HMS Viking (1909)

text: HMS Viking oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Viking (1909)

text: Alus tilattiin Palmers Shipbuilding and Iron Companyltä Yarrowista osana vuosien 1907-1908 laivasto-ohjelmaa. Sen köli laskettiin 11. kesäkuuta 1908 ja alus laskettiin vesille 14. syyskuuta 1909. Se otettiin laivaston palvelukseen kesäkuussa 1910.


title: HMS Viking (1909)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus myytiin 1919 romutettavaksi.


title: Konfederaatioartiklat

text: Konfederaatioartiklat () olivat Yhdysvaltojen perustuslaki vuosina 1781–1789. Kolmetoista siirtokuntaa olivat julistautuneet itsenäiseksi emämaastaan Britanniasta vuonna 1776. Konfederaatioartiklojen muodostama Yhdysvallat oli lähinnä valtioliitto. Toisessa artiklassa sitä kutsuttiin nimellä ”united States”; pienellä alkukirjaimella haluttiin korostaa sopimuksen solmineiden valtioiden itsenäisyyttä.


title: Konfederaatioartiklat

text: Konfederaatioartiklat laadittiin 1776–1777 ja toinen mannermaakongressi hyväksyi ne 15. marraskuuta 1777. Ratifiointi osavaltioissa kesti kuitenkin monta vuotta, ja uusi perustuslaki astui voimaan vasta 1. maaliskuuta 1781.


title: Konfederaatioartiklat

text: Konfederaatioartiklojen mukaan jäsenvaltioilla oli omat ulkopolitiikkansa ja asevoimansa. Jäsenvaltioilla oli myös oikeus erota konfederaatiosta. Jokaisella jäsenvaltiolla oli yksi ääni yksikamarisessa konfederaation kongressissa. Kongressi valitsi ulko- ja turvallisuuspolitiikkaa hoitamaan komitean, jossa oli jokaisesta jäsenvaltiosta yksi edustaja. Se valitsi keskuudestaan presidentin vuodeksi kerrallaan. Kongressilla oli vähän valtaa, sillä sillä ei ollut verotusoikeutta eikä se voinut tehdä jäsenvaltioita velvoittavia päätöksiä. Nimellisesti kongressilla oli oikeus johtaa ulko-, sota- ja rahapolitiikkaa, mutta se ei voinut pakottaa jäsenvaltiota myöntämään varoja käyttöönsä. Ulkopolitiikkaa lukuun ottamatta keskushallinnon päätökset olivat vain suosituksia, jotka eivät sitoneet osavaltioita, ja joiden toimeenpanoon keskushallinnolla ei ollut toimivaltuuksia, arvovaltaa tai sotilasvoimia. Kaikki merkittävät päätökset edellyttivät lisäksi osavaltioiden yksimielisyyttä.


title: Konfederaatioartiklat

text: Koska konfederaatioartikloihin perustunut hallinto osoittautui tehottomaksi, vuonna 1787 kutsuttiin koolle perustuslaillinen konventti, joka sääti nykyisen Yhdysvaltain perustuslain. Se astui voimaan 1788.


title: HMS Zulu (1909)

text: HMS Zulu oli Britannian Kuninkaallisen laivaston Tribal-luokan hävittäjä, joka palveli ensimmäisessä maailmansodassa.


title: HMS Zulu (1909)

text: Alus tilattiin Hawthorn Leslie and Companyltä Newcastle upon Tynestä osana vuosien 1907-1908 laivasto-ohjelmaa. Sen köli laskettiin 18. elokuuta 1908 ja alus laskettiin vesille 16. syyskuuta 1909. Se otettiin laivaston palvelukseen maaliskuussa 1910.


title: HMS Zulu (1909)

text: Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus osui 27. lokakuuta 1916 Saksan keisarikunnan laivaston sukellusveneen "SM UC-1" laskemaan miinaan. Aluksen perä irtosi upoten, mutta keulaosa pysyi pinnalla. Keula hinattiin Calaisin satamaan, josta se hinattiin edelleen Chathamin telakalle.


title: HMS Zulu (1909)

text: Aluksen ehjänä säilynyt keulaosaan liitettiin telakalla "HMS Zulun" pahoinvaurioituneen sisaraluksen "HMS Nubianin" peräosa, jolloin syntyi "HMS Zubian".


title: Pacojet

text: Pacojet on sveitsiläinen keittiökone, jota käytetään pakastettujen raaka-aineiden käsittelyyn. Laitetta käytetään ravintolakeittiöissä lähinnä makeiden jälkiruokien, kuten jäätelön ja sorbetin valmistukseen. Se soveltuu hyvin myös moussen, keittojen ja kastikkeiden valmistukseen. Pacojet on kehitetty 1980-luvulla.Ravintolakeittiössä Pacojet mahdollistaa vaativien makujen valmistuksen tehokkaasti ja taloudellisesti. Pacojetia hyödynnettäessä komponentit voidaan valmistaa suurempina erinä ja pakastaa käytettäviksi tarpeen mukaan. Koneessa olevat terät rouhivat jäisestä massasta halutun annosmäärän. Loput voidaan laittaa pakkaseen odottamaan myöhempää käyttöä, joten hävikki minimoituu.


title: Pacojet

text: Kotikeittiöissä Pacojet on harvinainen. Forbeslehti kuvailee Pacojetiä 4000 dollaria maksavaksi jäätelökoneeksi ja sen mukaan rikkaat laitteista kiinnostuneet ruokaharrastajat ovat kehittäneet sen ympärille vähän kultin kaltaista ilmiötä.


title: HMS Beagle (1854)

text: HMS Beagle oli Britannian Kuninkaallisen laivaston puurunkoinen Arrow-luokan tykkivene, joka oli varustettu parkkitakilalla sekä kaksisylinterisellä yksivaihehöyrykoneella. Krimin sota loi tarpeen matalakulkuisille, liikuntakykyisille aluksille, jotka kykenivät toimimaan Itämeren ja Mustanmeren rannikkovesillä.


title: HMS Beagle (1854)

text: Alus tilattiin 10. huhtikuuta 1854 C. J. Mare and Companyltä Blackwallista, ja aluksen koneiston toimitti Humphrys, Tennant and Dykes. Sen köli laskettiin vielä samana vuonna 15. huhtikuuta, ja se laskettiin vesille 20. heinäkuuta. Alus valmistui 3. syyskuuta. Aluksen runko maksoi 8 302 puntaa ja koneisto 9 725 puntaa kokonaiskustannusten ollessa 23 091 puntaa.


title: HMS Beagle (1854)

text: HMS "Beagle" otti osaa Krimin sotaan vuosina 1854–1856, jonka aikana kaksi miehistönjäsentä sai Viktorian ristin.


title: HMS Beagle (1854)

text: Alus myytiin Amiraliteetin 16. heinäkuuta 1863 antamalla määräyksellä Hongkongissa Satsuman hanille Japaniin koululaivaksi. Se nimettiin vuonna 1865 "Kenkoksi" (). Alus romutettiin vuonna 1889.


title: Long

text: Long on "pitkää" tarkoittava englannin ja ranskan kielen sana, joka esiintyy myös paikan- ja sukunimenä.


title: Lång

text: Lång on "pitkää" tarkoittava ruotsin kielen sana, joka esiintyy myös sukunimenä.


title: Lång

text: Tunnettuja Lång-nimisiä henkilöitä:Entisenä nimenä:


title: Reine Claude

text: Reine Claude on luumulajike ("Prunus domestica" ssp. "italica" var. "claudiana"). Se on saanut nimensä Ranskan kuninkaan Frans I:n puolison Claude Ranskalaisen mukaan.


title: Reine Claude

text: Hedelmät ovat vihreitä kypsinäkin.


title: Castillo

text: Castillo on muun muassa seuraavien henkilöiden sukunimi:


title: Mohammed Merah

text: Mohamed Merah (myös Mohammed Merah; ; s. 10. lokakuuta 1988 Toulouse, Ranska – 22. maaliskuuta 2012 Toulouse) oli algerialaistaustainen Ranskan ja Algerian kansalainen joka murhasi seitsemän Midi-Pyrénées’ssa maaliskuussa 2012. Merah kuoli poliisin rynnäköityä hänen asuntoonsa Toulousessa.


title: Mohammed Merah

text: Merahin uskotaan ampuneen kolme sotilasta, sitten kolme lasta ja opettajan juutalaisessa koulussa 19. maaliskuuta 2012. Hän pakeni skootterilla, josta sai aluksi nimen "skootterimurhaaja" (Le tueur au scooter).


title: Mohammed Merah

text:
Merahilla oli rikostausta. Hän oli istunut Ranskassa tuomiota ryöstöstä hetkellä, jona hänen virheellisesti väitettiin olleen Afganistanissa vankilassa. Väite on kumottu Afganistanista käsin. Ryöstötuomioon vaikutti väkivallan käyttö. Lisäksi hänet oli tuomittu kuukaudeksi vankeuteen ajokortitta ajamisesta sekä myös tuomittu nuorisotuomioistuimessa. Hän oli yrittänyt värväytyä Ranskan muukalaislegioonaan ja Ranskan armeijaan, mutta hänet oli hylätty tasapainottomuuden ja rikostaustan vuoksi.
Merahilla oli hallussaan runsaasti aseita, Sten ja Uzi -konepistoolit, revolveri, pumppuhaulikko ja kolme Colt .45 -revolveria. Hän oli käyttänyt aseisiin ainakin 20 000 euroa, jotka oli hankittu murroilla ja ryöstöillä.


title: HMS Spiteful

text: HMS Spiteful on ollut viiden Britannian Kuninkaallisen laivaston aluksen nimenä.


title: Blaupunkt

text: Blaupunkt GmbH on saksalainen elektroniikanvalmistaja, joka valmistaa äänentoistolaitteita koteihin ja autoihin. Vuonna 2009 Robert Bosch -konserni myi tuotemerkin kuluttajatuote- ja tarvikehaaroineen Aurelius AG:lle. Kauppasummaa ei ole julkaistu.


title: Blaupunkt

text: Blaupunkt perustettiin vuonna 1923 Berliinissä nimellä ”Ideal”. Aluksi yhtiö valmisti kuulokkeita. Jokainen kuuloke testattiin ja merkittiin laatumerkillä: sinisellä pisteellä (saks. "Blaupunkt"). Ei mennyt kauan, kun asiakkaat kyselivät ”sininen piste” -kuulokkeita. Vuonna 1938 yhtiö muutti nimekseen Blaupunkt. 1950- ja 1960-luvulla Blaupunkt oli saavuttanut johtavan aseman autoradioissa ja autoradio-tarvikkeissa. Blaupunkt oli ollut Bosch-konsernin tytäryhtiö yli 60 vuotta. Maaliskuussa 2009 tuotemerkki kuluttajatuote- ja tarvikehaaroineen mukaan lukien tuotemerkki myytiin Aurelius AG:lle. Kauppasummaa ei julkaistu.


title: Blaupunkt

text: Blaupunktilla on vakiintunut asema autoradioiden ja audiolaitteiden sektoreilla. Se on myös alkanut panostaa muihin kuluttaja-audiolaitteisiin, muun muassa bluetoothiin ja radiolaitteisiin. Blaupunktilla on pääkonttorissa Hildesheimissä noin 2 300 työntekijää ja noin 5 000 työntekijää tehtailla Saksan ulkopuolella, esimerkiksi Malesian Penangissa.


title: Määrittelyjoukko

text: Määrittelyjoukko on matematiikassa nimitys funktion arvojen laskemisessa käytettävästä lukujoukosta.


title: Määrittelyjoukko

text: Funktio on kuvaus lukujoukosta "X" joukkoon "Y", mikä merkitään usein "f": "X" → "Y". Tässä joukko "X" on lähtöjoukko ja "Y" maalijoukko. Lähtöjoukon luvut "x" ovat kuvauksessa funktion lausekkeen argumentteja eli ne sijoitetaan lausekkeen muuttujan paikalle. Sijoitetun lausekkeen laskettu arvo "y", jota kutsutaan myös funktion arvoksi, on maalijoukon luku. Tällöin merkitään f(x) = y .


title: Määrittelyjoukko

text: Annettu lähtöjoukko voi olla funktiolle liian suuri eli se voi sisältää lukuja, joilla ei haluta tai joilla ei voi laskea funktion lausekkeelle arvoa. Tällöin karsitaan lähtöjoukosta pois nämä luvut niin, että jäljelle jää vain halutut tai sallitut luvut. Tätä joukkoa kutsutaan "määrittelyjoukoksi".


title: Määrittelyjoukko

text: Vaikka funktion yleisen määritelmän mukaan lähtöjoukon ei tarvitse olla lukujoukko, vaan se voi koostua vaikkapa "ihmisten nimistä" tai "kolikonheiton tuloksista", ajatellaan tässä alkioita lukuina.


title: Määrittelyjoukko

text: "Laajin määrittelyjoukko" sisältää kaikki ne lähtöjoukon luvut, joilla "funktio voidaan laskea". Joskus määrittelyjoukkoon jätetään vain sellaisia lukuja, joita yksittäisessä tilanteessa tarvitaan. Määrittelyjoukko on tällöin "osajoukko" laajimmasta määrittelyjoukosta. Funktion määrittelyjoukko voi siten vaihdella tilanteen mukaan.


title: Määrittelyjoukko

text: "Luonnollinen määrittelyjoukko" koostuu sellaisista luvuista, jotka sopivat funktion luonteeseen. Jos funktio määrittelee nopan heittojen lukumäärän perusteella onnistumisen todennäköisyyden, on luonnollista käyttää argumenttina (heittojen lukumäärä) vain positiivisia kokonaislukuja eikä reaalilukuja.


title: Määrittelyjoukko

text: Suurin mahdollinen määrittelyjoukko voidaan päätellä funktion ominaisuuksista.


title: Määrittelyjoukko

text: Neliöjuurifunktiota formula_1 ei ole määritelty negatiivisille luvuille. Siksi neliöjuurifunktion määrittelyjoukko muodostetaan poistamalla reaaliluvuista negatiiviset luvut. Määrittelyjoukkoon jää silloin luvut formula_2 ja kuvaus voidaan esittää


title: Määrittelyjoukko

text: Käänteislukufunktio formula_4 voidaan laskea kaikilla reaaliluvuilla paitsi nollalla. Määrittelyjoukko saadan silloin reaalilukujoukosta poistamalla siitä luku 0. Kuvaus voidaan silloin esittää


title: Määrittelyjoukko

text: Tangenttifunktio on määritelty kaikilla reaaliluvuilla (kulmilla) paitsi formula_6:n \pi:n monikerroilla. Sallitut luvut ovat ne, jotka toteuttavat epäyhtälön


title: Rautalammin museo

text: Rautalammin museo on Rautalammin kirkonkylän pääraitin varrella sijatseva kulttuurihistoriallinen museo.


title: Rautalammin museo

text: Museon on suunnitellut arkkitehti Toivo Anttila ja museo valmistui vuonna 1938. Museo sai alkunsa Korholan kartanosta, jonka emäntä, kauppaneuvoksetar Aina Peura (1871-1940) alkoi kerätä esineitä Rautalammin vanhan emäpitäjän alueelta kartanon väentupaan. Korholan kartanon isäntä, kauppaneuvos Heikki Peura lahjoitti tontin ja museon perustamiseen tarvittavat varat sekä metsätilan museon ylläpitoa varten.


title: Rautalammin museo

text: Museon kokoelmissa on tällä hetkellä yli 50 000 tallennetta: talonpoikais- ja säätyläiskulttuurin esineistöä, valokuvia, arkistoaineistoa, pohjoissavolaista taidetta sekä ulkomuseoalue rakennuksineen. Peuran museosäätiö pitää museota yllä.


title: HMS Peterel

text: HMS Peterel on ollut seitsemän Britannian Kuninkaallisen laivaston aluksen nimenä.


title: Jussi Roiko

text: Jussi Roiko (s. 24. huhtikuuta 1983 Kokkola) on suomalainen jalkapalloilija, joka edustaa Kakkosessa pelaavaa Gamlakarleby Bollklubbia. Pelipaikaltaan hän on hyökkääjä tai puolustaja.


title: Jussi Roiko

text: Uransa aikana Roiko on ennättänyt pelata myös Oulun Luistinseuran, Enskede IK:n, Vaasan Palloseuran, FF Jaron ja Kokkolan Pallo-Veikkojen joukkueissa. Veikkausliigassa hän debytoi pelatessaan 16. toukokuuta 2007 Jaron riveissä ottelussa FC KooTeePeetä vastaan. Kaiken kaikkiaan hänellä on tilillään 60 ottelua Veikkausliigassa ja niissä hän on viimeistellyt seitsemän maalia.


title: Damien Touya

text: Damien Michel Touya (s. 23. huhtikuuta 1975 La Rochelle) on ranskalainen miekkailija. Hän sai kesäolympialaisissa 1996 Atlantassa säilän yksilökilpailussa pronssia ja sijoittui lisäksi sen joukkuekilpailussa viidenneksi.


title: Damien Touya

text: Vuoden 2000 kesäolympialaisissa Sydneyssä Touya sai säilän joukkuekilpailussa hopeaa ja sijoittui sen yksilökilpailussa viidenneksi. Kesäolympialaisissa 2004 Ateenassa hän voitti säilän joukkuekilpailussa kultaa ja jäi sen yksilökilpailussa 20. sijalle.


title: Damien Touya

text: Anne-Lise ja Gaël Touya ovat Damien Touyan sisaruksia.


title: Salvatore Sanzo

text: Salvatore Sanzo (s. 26. marraskuuta 1975 Pisa) on italialainen miekkailija. Hän sai vuoden 2000 kesäolympialaisissa Sydneyssä pronssia floretin joukkuekilpailussa ja sijoittui sen yksilökilpailussa viidenneksi.


title: Salvatore Sanzo

text: Vuoden 2004 kesäolympialaisissa Ateenassa Sanzo voitti kultaa floretin joukkuekilpailussa ja sai lisäksi hopeaa sen yksilökilpailussa.


title: Salvatore Sanzo

text: Sanzo kilpaili myös vuoden 2008 kesäolympialaisissa Pekingissä saaden floretin yksilökilpailussa pronssia.


title: Nick Davies

text: Nick Davies on walesilaissyntyinen kapellimestari, joka on toiminut Vantaan viihdeorkesterin ylikapellimestarina ja taiteellisena johtajana vuoden 2011 alusta lähtien. Aikaisemmin hän ollut myös Sinfonia Lahden ja Helsingin kaupunginorkesterin kapellimestarina sekä muusiikkilisena johtajana useissa useissa Helsingin kaupunginteatterin musikaaleissa.


title: Gaël Touya

text: Gaël Touya (s. 13. lokakuuta 1973) on ranskalainen miekkailija, joka kilpaili kesäolympialaisissa 2004 Ateenassa. Hän voitti säilän joukkuekilpailussa kultaa ja osallistui lisäksi sen yksilökilpailuun jääden 19. sijalle. Hän on Damien Touyan veli.


title: Ireland

text: Ireland tarkoittaa seuraavia asioita:


title: Désiré Beaurain

text: Désiré Beaurain (2. syyskuuta 1881 – 1. syyskuuta 1954) oli belgialainen miekkailija. Hän sai kalvan joukkuekilpailussa pronssia kesäolympialaisissa 1908 Lontoossa ja sitten floretin joukkuekilpailussa hopeaa kesäolympialaisissa 1924 Pariisissa.


title: Robert Montgomerie

text: Robert Cecil Lindsay Montgomerie (15. helmikuuta 1880 South Kensington – 28. huhtikuuta 1939 Westminster) oli brittiläinen miekkailija. Hän sai kalvan joukkuekilpailussa hopeaa sekä kesäolympialaisissa 1908 Lontoossa että kesäolympialaisissa 1912 Tukholmassa. Hän kilpaili myös kolmissa perättäisissä kesäolympialaisissa vuosina 1920–1928.


title: Kilikian armenialaiskuningaskunta

text: Kilikian armenialaiskuningaskunta () oli muinainen kuniningaskunta Vähässä-Aasiassa..


title: Kilikian armenialaiskuningaskunta

text: Valtakunta sai alkunsa noin vuonna 1080 Rubenid-dynastiana, ja sitä hallitsi Bagratidin perhe, joka eri aikoina hallitsi Armenian ja Georgian valtaistuimia. Heidän pääkaupunkinsa oli alun perin Tarsus, jonka nimeksi sittemmin tuli Sis (nykyinen Kozan). Kilikia oli vahva Euroopan ristiretkeläisten liittolainen, ja se piti itseään kristikunnan linnakkeena idässä. Mongolit valloittivat samaan aikaan suuria alueita Keski-Aasiassa ja Lähi-idässä, joten armenialaiset Het'um-suvun ja Het'umid-suvun hallitsijat pyrkivät luomaan armenialaisten ja mongolien liittouman vastustamaan yhteisiä muslimivihollisia, varsinkin mamelukkeja ja paikallisesti danishmendejä. Ristiretkivaltiot hajosivat 1200–1300-luvulla ja mongolit kääntyivät islamiin, jolloin Armenian kuningaskunta jäi ilman alueellisia liittolaisia. Kun mamelukkien säälimättömät hyökkäykset jatkuivat Egyptissä 1300-luvulla, Kilikian Armenian Lusignanin dynastia ajautui sisäiseen uskonnolliseen konfliktiin ja lopulta hajosi vuonna 1375.


title: Kilikian armenialaiskuningaskunta

text: Kaupallinen ja sotilaallinen vuorovaikutus eurooppalaisten kanssa toi uusia länsimaisia vaikutteita Kilikian asukkaiden elämään. Niihin kuuluivat monet länsieurooppalaisten elämänmuodot, kuten aatelisto, ritari, muoti ja vaatteet ja ranskankielisten otsikoiden, nimien ja ranskan kielen käyttö. Lisäksi Kilikian yhteiskunta siirtyi perinteisestä järjestelmästä lähemmäksi länsimaista feodalismia. Euroopan ristiretkeläiset puolestaan lainasivat armenialaista osaamista, kuten osia armenialaisesta linnanrakentamisesta ja kirkkoarkkitehtuurista. Kilikian Armenia menestyi taloudellisesti, ja Ayasin satama toimi idän ja lännen välisen kaupan keskuksena.


title: Mirza Masood

text: Mirza Nasir-ud-Din Masood (23. huhtikuuta 1906 Delhi – 21. syyskuuta 1991 Delhi) oli intialainen maahockeypelaaja. Hän kilpaili vuoden 1936 kesäolympialaisissa Berliinissä ja oli siellä mukana voittamassa kultaa.


title: Sayed Jaffar

text: Sayed Muhammad Jaffar (1911 – 21. maaliskuuta 1937) oli Intiaa edustanut maahockeypelaaja. Hän kilpaili kesäolympialaisissa 1932 Los Angelesissa ja kesäolympialaisissa 1936 Berliinissä kuuluen molemmilla kerroilla kultaa voittaneeseen joukkueeseen. Hän kuoli ampumaonnettomuudessa lähellä Lahorea.


title: D-kvarkki

text: D-kvarkit (engl. down) eli alas-kvarkit ovat alkeishiukkasia ja yksi kuudesta kvarkkityypistä. Muut tyypit ovat c, s, u, b ja top -kvarkit. Niiden massa on kaikista kvarkeista toiseksi pienin. Niiden antihiukkasia ovat d-antikvarkit.


title: D-kvarkki

text: Kuten kaikkien kvarkkien, d-kvarkkien spin on 1/2 ja baryoniluku 1/3. Erityisesti d-kvarkin isospin "I" on –1/2 ja sähkövaraus –1/3e. D-kvarkki kuuluu samaan kvarkkiduplettiin u-kvarkin kanssa.


title: D-kvarkki

text: D-kvarkit muodostavat yhdessä u-kvarkkien kanssa protonit, joissa on kaksi u-kvarkkia ja yksi d-kvarkki sekä neutronit, jotka rakentuvat kahdesta d-kvarkista ja yhdestä u-kvarkista. D-kvarkki kuuluu rakennusosasena myös useisiin lyhytikäisiin hadroneihin. Se on yksi kolmesta alkuperäisen kvarkkimallin vuonna 1964 ennustamasta kvarkista.


title: D-kvarkki

text: D-kvarkkien massa on toiseksi pienin kaikista kvarkeista (4,1–5,8 MeV). Niitä pienempiä ovat vain u-kvarkit (1,7–3,3 MeV). Muut kvarkkityypit ovat kymmeniä tai jopa tuhansia kertoja näitä kvarkkeja massiivisempia.


title: Vakka

text: Vakka on perinteinen rasia, purkki tai lipas, yleensä puinen, lieriömäinen ja pyöreäkantinen. Isompi vakka voi muistuttaa tynnyriäkin. Vakka on myös historiallinen viljamitta. Vakkaa (bushel) käytetään edelleen viljamäärän mittana maailmalla. Vakka-sana on osana Vakka-Suomen nimessä. Nimensä Vakka-Suomi sai siellä tuotetuista vakoista, kousista ja muista astioista. Vakka-Suomen kousat tunnettiin laajalti itämeren piirissä jo keskiajalla.


title: Vakka

text: Vakkaa käytettiin vakkajuhlissa astiana, jossa uhriantimet toimitettiin ukkosen jumalalle.


title: Vakka

text: Vakka on usein tehty haavasta.


title: Robert Longo

text: Robert Longo (s. 7. tammikuuta 1953) on yhdysvaltalainen kuvanveistäjä. Hän tekee esittäviä aggressiivissävyisiä teoksia. Hän tuli tunnetuksi 1980-luvulla ”Men in the Cities” -sarjastaan, joka kuvasi siististi pukeutuneita liikemiehiä, jotka vääntelehtivät tunnetilojen vallassa.


title: Robert Longo

text: Longon usein vääristyneitä, erikoisissa asennoissa olevia ihmisfiguureja kuvaavat teokset pohjautuvat tiedotusvälineiden kuviin. Longon sanotaan tuovan esiin median väkivaltaisen luonteen.


title: Robert Longo

text: Longo on myös ohjannut William Gibsonin novelliin perustuvan elokuvan "Johnny Mnemonic – kuoleman kuriiri", joka sai ensi-iltansa vuonna 1995.


title: Robert Longo

text: Longon vaimo on saksalainen näyttelijä Barbara Sukowa. Longon teoksia sarjasta ”Men in the Cities” on Patrick Batemanin asunnon sisustuksena elokuvassa "Amerikan psyko" (2000).


title: Bert ja innokkaat ihailijat

text: Bert ja innokkaat ihailijat () on Anders Jacobssonin ja Sören Olssonin Bertin päiväkirjat kirjasarjan yhdestoista teos. Alkuperäisteos valmistui vuonna 1997 ja suomennos vuonna 1999. Kirjan on suomentanut Pirkko Hakkarainen.


title: Gabord Competition

text: Gabord Competition on ranskalainen pikkuformulatalli. Talli on kilpaillut World Series by Nissan sarjassa vuosina 2002-2004 voittaen sarjan mestaruuden vuonna 2003 Franck Montagnyn ja Heikki Kovalaisen voimin.


title: Luettelo Indonesian presidenteistä

text: Tämä on luettelo Indonesian presidenteistä


title: Joseph Kosuth

text: Joseph Kosuth (s. 1945) on yhdysvaltalainen kuvataiteilija ja johtava käsitetaiteilija. Kosuthin teokset rakentuvat usein teksteistä ja ne pyrkivät rikkomaan perinteisen esteettisyyden. Hänen tunnetuimpia teoksiaan on "One and Three Chairs".


title: Joseph Kosuth

text: Kosuth sai vuonna 1968, 23-vuotiaana Cassandra-säätiön stipendin. Valitsijana oli Marcel Duchamp, joka kuoli viikon kuluttua.


title: Mogi das Cruzes

text: Mogi das Cruzes on kunta Brasiliassa. Se kuuluu São Paulon osavaltion metropolialueeseen. Kunnan asukasluku oli 387 779 vuonna 2010.


title: Mogi das Cruzes

text: Jalkapalloilija Neymar ja tennispelaaja João Souza ovat kotoisin kaupungista.


title: Emilio Bulgarelli

text: Emilio Bulgarelli (15. helmikuuta 1917 Reggio di Calabria – 2. helmikuuta 1993 Napoli) oli italialainen vesipalloilija. Hän kilpaili vuoden 1948 kesäolympialaisissa Lontoossa ja kuului siellä kultaa voittaneeseen joukkueeseen. Hän oli puolustaja ja pelasi suurimman osan urastaan RN Napolille (sekä ennen että jälkeen toisen maailmansodan). Lisäksi hän pelasi Canottieri Olonalle.


title: Emilio Bulgarelli

text: Bulgarelli oli mukana voittamassa Euroopan-mestaruutta (1947) ja kuutta Italian-mestaruutta.


title: Kárpathos (kunta)

text: Kárpathos ( eli Δήμος Καρπάθου, "Dímos Karpáthou") on Kreikan kunta, joka sijaitsee Kárpathoksen alueyksikössä Etelä-Egean saarten alueella. Kunnan pinta-ala on 324,1 neliökilometriä ja väkiluku 6 226 (vuonna 2011). Kunnan kuntakeskus on Kárpathoksen kaupunki eli Pigádia.


title: Kárpathos (kunta)

text: Kárpathoksen kunta sijaitsee Egeanmeren saarilla, Välimereen kuuluvassa Egeanmeressä Kásoksen ja Ródoksen saarten välissä. Kunta käsittää koko Kárpathoksen saaren. Sen lisäksi kuntaan kuuluvat seuraavat pienemmät saaret: Áfoti, Astakída, Atsakidópoúlo, Chamilí, Charkiás, Despotikó, Diakóftis, Divoúnia, Gaïdouronísi, Moíra, Nisí, Nisierós, Prasonísi, Saría ja Sókastro. Saaret kuuluvat Dodekanesian saariryhmään.


title: Kárpathos (kunta)

text: Nykyinen Kárpathoksen kunta muodostui, kun Kárpathos ja Ólympos yhdistyivät vuoden 2011 alussa Kallikrates-suunnitelman mukaisesti.


title: Kárpathos (kunta)

text: Vuoden 2011 kuntauudistuksesta lähtien Kárpathoksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Henri Järviniemi

text: Henri Järviniemi (s. 18. elokuuta 1989 Kotka) on suomalainen jalkapalloilija, joka edustaa Veikkausliigassa pelaavaa FC KTP:tä. Hän on pelipaikaltaan keskuspuolustaja, mutta pystyy pelaamaan oikeana laitapuolustajana tai puolustavana keskikenttäpelaajana.


title: Henri Järviniemi

text: Veikkausliigassa Järviniemi debytoi 30. kesäkuuta 2008 ottelussa FF Jaroa vastaan. Hän on toiminut myös joukkueensa kapteenina ja ollut useamman vuoden sen runkopelaajia. Järviniemi allekirjoitti helmikuussa 2015 jatkosopimuksen, jossa on optio myös yhdestä lisäkaudesta.


title: Loch Nessin salaisuus 2

text:
Loch Nessin salaisuus 2 (, suomeksi myös nimellä Loch Nessin salaisuus jakso 2) on vuonna 2010 valmistunut saksalainen koko perheen seikkailuelokuva, joka on jatkoa elokuvalle Loch Nessin salaisuus. Elokuvan aiheena on Loch Nessin hirviö.
Elokuva kertoo pienestä Tim-pojasta, jonka äiti kuoli autokolarissa, kun hän lähti hakemaan sairastuneelle pojalleen lääkettä. Kun Tim isineen lähtee Skotlantiin, kukaan ei usko Timin isän löytävän Loch Nessin hirviötä mistään. Niinpä Tim lähtee etsimään Nessietä todistaakseen, että hänen isänsä on oikeassa. Juuri samaan aikaan eräs metsästäjäporukka lähti etsimään Loch Nessiä. Heidän apurinsa oli saanut varastettua Timiltä Loch Nessin järvelle vievän kartan, mutta ei aio antaa sitä muille, vaan pitää sen salaperäisesti itsellään Tämä alkaa jo herättää pieniä epäilyksiä muissa miehissä, ja he pitävät apuriaan silmällä.
Tarina huipentuu siihen kun jokainen metsästäjäporukan jäsen saa surmansa salaperäisesti matkan aikana ja viimeisiksi jäävät eräs nainen ja mies, joka oli saanut varastettua kartan. Kun nainen joutuu hengenvaaraan ja hänen henkensä riippuu vain tuosta salaperäisestä miehestä, hän tajuaa että tuo mies oli surmannut muut ja aikoo surmata naisenkin, koska hän haluaa itse Loch Nessin löytöpalkkion. Lopussa kumminkin Tim saa surmautettua miehen ja todistettua Nessien olemassaolon. Palkkioksi hän saa Nessien munan huolehdittavakseen.


title: Barbara Kruger

text: Barbara Kruger (s. 1945) on yhdysvaltalainen taidemaalari, installaatio- ja käsitetaiteilija. Monet työt liittyvät feministiseen taiteeseen.


title: Barbara Kruger

text: Kruger tekee teoksia usein rakennusten seinille, julkisiin tiloihin ja kadulle. Työt perustuvat usein valokuviin, mainoksiin tai uutiskuviin. Kuvaan liittyy käsitteellinen iskulause, joka kyseenalaistaa mainosten ja propagandan kieltä. Teosten väriasteikko on usein musta-puna-valkoinen poliittisen ja demagogisen kuvan perinnettä seuraillen. Tekstityypeistä hän suosii futuraa ja helveticaa. Tavallisia sanoja teksteissä ovat pronominit kuten "you", "your", "I", "we", the "they".


title: Barbara Kruger

text: Tekstit esittävät kysymyksiä feminismiin, konsumerismiin, yksilön itsemääräämisoikeuksiin ja toiveisiin liittyen, esimerkiksi “I shop therefore I am” tai “Your body is a battleground."


title: Palio di Siena

text: Palio di Siena on laukkakilpailu, joka järjestetään kaksi kertaa vuodessa, 2. heinäkuuta ja 16. elokuuta, Piazza del Campo -aukiolla Sienassa Italiassa. Siinä kilpailevat Sienan 17 kaupunginosaa, "contradaa", joista kutakin edustaa yksi osallistuja.


title: Palio di Siena

text: Laukkakilpailuun liittyy paljon oheistoimintaa, kuten esimerkiksi kirkollisia tapahtumia, ulkona pidettäviä juhlapäivällisiä ja paraateja.


title: Voikalat

text: Voikalat (Stromateidae) on ahvenkaloihin kuuluva heimo. Heimon lajeja tavataan lämpimistä valtameristä.


title: Voikalat

text: Voikalojen heimoon kuuluu kolme sukua ja lähteestä riippuen 13–16 lajia. Lajeja ovat muun muassa hopeavoikala ("Pampus argenteus"), amerikanvoikala ("Peprilus triacanthus") ja sinivoikala ("Stromateus fiatola"). Voikalat ovat pieniä tai keskikokoisia kaloja ja niiden maksimipituus on yleensä noin 30 cm. Ruumiinmuodosltaan ne ovat hyvin litteitä ja korkearuumiisia kaloja. Selkäeviä on yksi ja se on pitkä. Myös peräevä on pitkä. Pyrstöevä on haarautunut ja aikuisilta voikalalajeilta puuttuu vatsaevät, rintaevät ovat sen sijaan eräillä lajeilla melko kookkaat. Voikalojen suu ja hampaat ovat pienikokoiset. Väritykseltään voikalojen heimon lajit ovat tyypillisesti harmaita tai sinisiä ja ruumiissa voi olla myös sinertäviä pilkkuja.


title: Voikalat

text: Voikalalajeja tavataan lämpimistä vesistä Pohjois- ja Etelä-Amerikan rannikolta, Afrikan länsirannikolta ja indopasifiselta merialueelta. Ne kuitenkin puuttuvat Intian valtameren ja Tyynenmeren lounaisosista. Voikalat elävät suurina parvina lähellä rannikkoa ja toisinaan niitä tavataan myös jokien suistoista murtovesistä. Varsinkin nuoret kalat seuraavat usein meduusoja. Monet heimon lajeista ovat hyviä ruokakaloja, mutta niiden merkitys kaupallisesti ei ole kovin suuri.


title: Aldo Ghira

text: Aldo Ghira (4. huhtikuuta 1920 Trieste – 13. heinäkuuta 1991 Rooma) oli italialainen vesipalloilija. Hän kilpaili vuoden 1948 kesäolympialaisissa Lontoossa ja kuului siellä kultaa voittaneeseen joukkueeseen.


title: Dezső Fábián

text: Dezső Fábián (17. joulukuuta 1918 Budapest – 6. lokakuuta 1973 Budapest) oli unkarilainen vesipalloilija. Hän kuului hopeaa kesäolympialaisissa 1948 Lontoossa saaneeseen ja sitten kultaa kesäolympialaisissa 1952 Helsingissä voittaneeseen joukkueeseen.


title: Amedeo Ambron

text: Amedeo Ambron (s. 23. tammikuuta 1939 Benevento) on italialainen entinen vesipalloilija. Hän kilpaili vuoden 1960 kesäolympialaisissa Roomassa ja kuului siellä kultaa voittaneeseen joukkueeseen. Hän pelasi yhden ottelun ja teki siinä yhden maalin.


title: Salvatore Gionta

text: Salvatore Gionta (s. 22. joulukuuta 1930 Formia) on italialainen entinen vesipalloilija. Hän oli mukana saamassa pronssia kesäolympialaisissa 1952 Helsingissä ja voitti sitten joukkueineen kultaa kesäolympialaisissa 1960 Roomassa.


title: Frittata

text:
Frittata on italialainen munakkaan tapainen munapohjainen ruokalaji. Se muistuttaa espanjalaista "tortillaa" . Se voidaan valmistaa ilman täytettä tai käyttää täytteenä lihaa, juustoa, vihanneksia tai pastaa, ja se maustetaan usein mausteyrteillä. Frittata di cipollessa on sipulia.
Frittata di maccheroni on tunnettu makaronilaatikko, johon käytetään spagettia, ja siinä voi olla myös tomaattia.


title: Frittata

text: Lisäkkeet paistetaan paistinpannulla ennen kuin munamaito kaadetaan niille. Ruokalaji voidaan paistaa valmiiksi liedellä tai uunissa, ja se voidaan kääntää tai jättää kääntämättä.


title: Frittata

text: Frittata tarjoillaan usein leikattuna lohkoiksi pizzan tapaan.


title: Frittata

text: "Frittata" vastaa iranilaista ruokalajia "kookoo". Siitä on olemassa muunnelmia esimerkiksi "kuku sabzi" (yrttifrittata) ja "kuku sibzamini" (perunafrittata).


title: Frittata

text: Italian sana "frittata" johtuu sanasta "fritto", joka on partisiipin perfekti "paistamista" merkitsevästä sanasta "friggere",


title: Frittata

text: Italian ulkopuolella "frittataa" on pidetty 1950-luvun puoliväliin munakkaana, mutta viime vuosikymmeninä sitä on ruvettu pitämään omana ruokalajinaan, jota Delia Smith kutsuu "italialaiseksi versioksi avoimesta munakkaasta".


title: Taistelu aamunkoitteessa

text: Taistelu aamunkoitteessa on Darren Shanin kirjoittaman Darren Shanin tarina -kirjasarjan yhdeksäs osa. Englanninkielinen alkuteos julkaistiin vuonna 2003 ja suomennos vuonna 2010. Sen suomensi Kaijamari Sivill ja kustansi Tammi.


title: Taistelu aamunkoitteessa

text: Darren, Crepsley ja Harkat jahtaavat yhä vampaneesimestaria. Darrenin ystävä, Debbie on kaapattu ja pelastaessaan häntä Darren ja hänen kumppaninsa jäävät poliisin ansaan. He saavat kuitenkin apua ja pääsevät pois. Johtolangat johdattavat heidät tunneleihin, jossa he löytävät Vanchan, josta vampyyrit saavat uuden jäsenen. Tunnelissa vampyyrit joutuvat väijytykseen ja väijytys johtaa taisteluun vampyyrien ja vampaneesien välillä. Viimein, Crepsley tappaa vampaneesien kuninkaan, mutta Steve-Leopardi yllättää hänet takaa ja Crepsley putoaa jyrkänteeltä. Kirjan lopussa Darrenille paljastuu yllättäviä asioita Steven henkilöllisyydestä.


title: Thomas Eakins

text: Thomas Cowperthwait Eakins () oli yhdysvaltalainen taidemaalari, kuvanveistäjä ja valokuvaaja. Häntä pidetään yhtenä tärkeimmistä taiteilijoista Yhdysvaltain taiteen historiassa. Eakins valitsi aiheensa kotikaupungistaan Philadelphiasta. Hän maalasi satoja muotokuvia ja näkymiä toimistoista, kaduilta ja puistoista.


title: Thomas Eakins

text: Thomas Eakins opiskeli aluksi Philadelphiassa Pennsylvanian kuvataideakatemiassa ja samoihin aikoihin myös anatomiaa lääketieteellisessä tiedekunnassa. Myöhemmin hän opiskeli École des Beaux-Artsissa historiamaalari Jean-Léon Gérômen johdolla, mutta innostui Euroopan matkallaan etenkin Rembrandtista, Velasquezista ja Riberasta. Heidän pohjaltaan Eakins halusi kehittää amerikkalaisen version realismista.


title: Thomas Eakins

text: Eakinsin "Grossin klinikka" vuodelta 1875 on melko suurikokoinen, ja etualan henkilöt on kuvattu luonnollisen kokoisina. Rembrandtin "Tohtori Tulpin anatomianluento" toimi esikuvana "Grossin klinikalle" – Eakins pyrki jopa kilpailemaan Rembrandtin kanssa. Maalauksessa tunnettu kirurgi Samuel Gross johtaa miespotilaan reiden leikkausta, jota opiskelijat seuraavat taustalla. Erona Rembrandtin maalaukseen on, että kyseessä ei ole ruumiinavaus. Dramaattinen valonkäyttö tehostaa myös Eakinsin maalausta.


title: Sielujen järvi

text: Sielujen järvi on Darren Shanin kirjoittaman Darren Shanin tarina -kirjasarjan kymmenes osa. Se on myös sarjan kolmanneksi viimeinen osa. Englanninkielinen alkuteos julkaistiin vuonna 2003 ja suomennos vuonna 2010. Sen suomensi Kaijamari Sivill ja kustansi Tammi. Kirja seuraa edelleen sarjan muista osista tutun Darren Shanin tarinaa. Kirjassa esitellään uusi henkilö nimeltään Spits Abrams.


title: Sielujen järvi

text:
Sielujen järvi jatkaa Darren Shanin tarinaa suoraan Taistelu aamunkoitteessa-kirjan jälkeen. Darren on yksin ja useimmat hänen kumppaneistaan ovat kuolleita. Darren päätyy ystävänsä Harkatin kanssa toiseen, tummanpuhuvaan maailmaan.
Toisessa maailmassa Darren ja Harkat joutuvat suorittamaan erilaisia tehtäviä. Tehtäviä suorittaessaan he tapaavat Evannan ja Spits Abramsin,
hieman omituisen erakon. Lopulta he päätyvät Sielujen järvelle, jossa heille paljastuu totuus toisesta maailmasta, sekä Harkatin oikea henkilöllisyys.


title: Bagna cauda

text: Bagna cauda on italialainen lämmin dippikastike. Se tarjoillaan ja syödään "fonduen" tapaan. Sen valmistukseen käytetään valkosipulia, anjovista, oliiviöljyä ja voita, joillakin seuduilla kermaa. Aikoinaan on käytetty myös pähkinäöljyä. Siihen kastetaan erilaisia kasvissuikaleita. Se on yleinen syksyn ja talven ruokalaji.


title: Bagna cauda

text: Yhdysvaltalaisen televisiosarjan "Babylon 5:n" jaksossa "A Distant Star" turvapäällikkö Michael Garibaldi yritti ja lopulta onnistuikin salakuljettamaan lääkärin kiellosta piittaamatta bagna caudan ainekset avaruusasemalle.


title: András Katona

text: András Katona (s. 20. helmikuuta 1938 Budapest) on unkarilainen entinen vesipalloilija. Hän kilpaili vuoden 1960 kesäolympialaisissa Roomassa ja kuului siellä pronssia saaneeseen joukkueeseen.


title: János Konrád

text: János Konrád (27. elokuuta 1941 Budapest – 26. marraskuuta 2014) oli unkarilainen vesipalloilija ja uimari. Hän kuului kesäolympialaisissa 1960 Roomassa pronssia vesipallossa saaneeseen joukkueeseen ja osallistui siellä lisäksi 100 metrin selkäuintiin.


title: János Konrád

text: Vesipallossa Konrád lisäksi joukkueineen voitti kultaa kesäolympialaisissa 1964 Tokiossa ja sai pronssia kesäolympialaisissa 1968 Méxicossa.


title: Giancarlo Bergamini

text: Giancarlo Bergamini (s. 2. elokuuta 1926 Milano) on italialainen entinen miekkailija. Hän voitti kesäolympialaisissa 1956 Melbournessa kultaa floretin joukkuekilpailussa ja sai lisäksi hopeaa sen yksilökilpailussa. Hän oli aiemmin Helsingin kesäolympialaisissa 1952 saanut hopeaa floretin joukkuekilpailussa ja sijoittunut sen yksilökilpailussa kahdeksanneksi.


title: Giancarlo Bergamini

text: Miekkailun maailmanmestaruuskilpailuissa Bergamini sai kolme mitalia kutakin väriä. Hänestä tuli floretilla maailmanmestari yksilönä vuonna 1958 sekä joukkueen jäsenenä vuosina 1954 ja 1955.


title: Francesc Soulié

text: François Jacques "Francesc" Soulié (s. 22. maaliskuuta 1978 Carcassonne, Ranska) on andorralainen hiihtäjä.


title: Francesc Soulié

text: Soulié oli vuoden 2006 olympialaisissa 15 kilometrin matkalla 71. ja keskeytti sekä 50 kilometrin että yhdistelmähiihtokilpailun. Hän osallistui neljälle matkalle vuoden 2007 MM-kisoissa, joissa hän sai parhaan sijoituksensa 50 kilometriltä, jolla hän oli 44. Soulié sijoittui parhaimmillaan 59:nneksi 30 kilometrin yhdistelmäkisassa MM-kisoissa 2009, 47:nneksi 50 kilometrillä Vancouverin olympialaisissa 2010 ja 65:nneksi 15 kilometrillä vuoden 2011 MM-kilpailuissa.


title: Francesc Soulié

text: Soulié kilpaili maailmancupissa vuosina 2004–2011. Ainoan maailmancupin pistesijansa hän saavutti oltuaan 24:s Changchunin 15 kilometrin vapaan hiihtotavan kilpailussa helmikuussa 2007. Lisäksi hän sijoittui muun muassa 35:nneksi Tour de Skillä kaudella 2010–2011.


title: Giancarlo Guerrini

text: Giancarlo Guerrini (s. 29. joulukuuta 1939 Rooma) on italialainen entinen vesipalloilija. Hän kuului kultaa voittaneeseen joukkueeseen kesäolympialaisissa 1960 Roomassa. Lisäksi hän sijoittui joukkueineen neljänneksi sekä kesäolympialaisissa 1964 Tokiossa että kesäolympialaisissa 1968 Méxicossa.


title: Guido Santin

text: Guido Santin (1. tammikuuta 1911 Cavallino-Treporti – 1. elokuuta 2008 Cavallino-Treporti) oli italialainen soutaja. Hän kilpaili kesäolympialaisissa 1936 Berliinissä ja sai siellä hopeaa perämiehellisessä kaksikossa.


title: Demokratian muistomerkki

text: Demokratian muistomerkki () on muistomerkki Thaimaan pääkaupungissa Bangkokissa. Se rakennettiin vuonna 1932, ja sen suunnittelivat Mew Aphaiwong ja Khuang Aphaiwong. Veistoksen veisti italialainen kuvanveistäjä Corrado Feroci. Monumentti edustaa art deco -tyyliä. Veistoksen "siivet" ovat 24 metriä korkeita. Monumentin ympärillä oli alun perin 75 pientä tykkiä, mutta ne on myöhemmin viety pois.


title: Rosario Parmegiani

text: Rosario Parmegiani (s. 12. maaliskuuta 1937 Napoli) on italialainen entinen vesipalloilija. Hän voitti joukkueineen kultaa kesäolympialaisissa 1960 Roomassa ja kuului lisäksi neljänneksi sijoittuneeseen joukkueeseen kesäolympialaisissa 1964 Tokiossa.


title: Lähdetähtimö

text: Lähdetähtimö ("Stellaria alsine", syn. "S. uliginosa") on monivuotinen, kosteissa kasvupaikoissa viihtyvä tähtimöiden sukuun kuuluva kohokkikasvi.


title: Lähdetähtimö

text: Rento- tai kohenevavartinen lähdetähtimö kasvaa 10–20 cm pitkäksi. Varsi on kalju. Vastakkain olevat lehdet ovat paksuhkoja, kaljuja ja väriltään sinivihreitä. Lehden tyviosan laita on karvainen. Kukallisten haarojen lehdet ovat lähes ruodittomia, ja ne ovat muodoltaan soikeita tai tasasoukan suikeita. Rentojen talvehtimishaarojen ylemmät lehdet ovat pitkäruotisia ja muodoltaan puikeita. Kukinto on kaksihaarainen viuhko, joka joskus voi olla muuntunut yksikukkaiseksi. Kukinto on näennäisesti lehtihankainen, ja sen tukilehdet ovat kalvomaisia ja kaljuja. Hyvin pienissä kukissa on viisi verho- ja terälehteä. Verhiö on kalju. Valkoiset terälehdet ovat tyvelle asti kaksijakoisia ja verholehtiä lyhyempiä. Joskus teriö puuttuu kokonaan. Kukan emiö on kolmelehtinen. Suomessa lähdetähtimö kukkii touko-heinäkuussa. Hedelmä on kuusiliuskaisesti aukeava lyhyt kota. Lähdetähtimö muistuttaa jonkin verran lettotähtimöä ("Stellaria crassifolia").


title: Lähdetähtimö

text: Euroopassa lähdetähtimöä tavataan Pyreneiden niemimaalta ja Britteinsaarilta läpi Länsi- ja Keski-Euroopan Pohjois-Italiaan, Balkanin pohjoisosiin, Länsi-Ukrainaan ja Luoteis-Venäjälle, sekä pohjoisessa Fennoskandian keskiosiin. Lajia tavataan myös siellä täällä Pohjois-Afrikassa, Siperiassa ja Pohjois-Amerikan itä- ja pohjoisosissa. Lähdetähtimön muunnosta (var. "undulata") tavataan laajalla alueella Kaakkois-Aasiassa.


title: Lähdetähtimö

text: Suomessa lähdetähtimöä tavataan pääasiassa Kristiinankaupunki–Lappeenranta-linjan eteläpuolella. Pohjoisempana laji on harvinaisempi, mutta sitä tavataan aina Oulun korkeudelle saakka, yksittäisiä esiintymiä on tavattu myös Keski-Lapista. Lähdetähtimö on Etelä- ja Keski-Suomessa alkuperäislaji, pohjoisempana uustulokas.


title: Lähdetähtimö

text: Lähdetähtimö kasvaa lähteiden reunoilla, lähdepuroissa, lähdevetisissä pellon- ja niitynojissa, korvissa ja kosteissa metsäteillä. Joskus lajia tavataan tilapäisesti myös maantienojissa, lastauspaikoilla ja turvepohjaisissa istutuksissa. Suotuisissa oloissa se saattaa muodostaa suurehkojakin kasvustoja. Lähdetähtimö on ilmeisesti varsin hidas leviämään luonnonvaraisesti kasvupaikasta toiseen. Suomessa laji on monin paikoin harvinaistunut tai kadonnut lähteikköjen ojitusten ja purojen perkausten takia.


title: Brunello Spinelli

text: Brunello Spinelli (26. toukokuuta 1939 Firenze – 6. helmikuuta 2018 Firenze) oli italialainen vesipalloilija ja olympiavoittaja.


title: Brunello Spinelli

text: Spinelli kilpaili Rooman kesäolympialaisissa 1960 kuuluen Italian kultaa voittaneeseen joukkueeseen. Spinelli joutui liikenneonnettomuuteen ja kuoli 78-vuotiaana 6. helmikuuta 2018.


title: Luigi Mannelli

text: Luigi Mannelli (21. helmikuuta 1939 Napoli – 14. maaliskuuta 2017) oli italialainen vesipalloilija ja olympiavoittaja.


title: Luigi Mannelli

text: Mannelli kuului Italian olympiakultaa voittaneeseen joukkueeseen Roomassa 1960. Aiemmin hän sijoittui joukkueineen olympiatasolla neljänneksi Melbournessa 1956.


title: Luigi Mannelli

text: Mannelli kuoli 78-vuotiaana 14. maaliskuuta 2017.


title: Danio Bardi

text: Danio Bardi (23. toukokuuta 1937 Scandicci – 9. heinäkuuta 1991 Firenze) oli italialainen vesipalloilija. Hän kuului kultaa voittaneeseen joukkueeseen kesäolympialaisissa 1960 Roomassa. Lisäksi hän sijoittui joukkueineen neljänneksi kesäolympialaisissa 1964 Tokiossa.


title: Jenny Holzer

text: Jenny Holzer (s. 1950) on yhdysvaltalainen videotaiteilija ja käsitetaiteilija.


title: Jenny Holzer

text: Holzerin teokset ovat feministisiä ja poliittisia, myös kulutuskriittisiä. Menetelmänä ovat usein julisteet, valotaulut, liikkuva kuva ja mainokset.


title: Jenny Holzer

text:
Holzer tunnetaan parhaiten mainostauluissa olleista teoksistaan ja eri rakennuksiin tehdyistä projektioista ja led-valoista. Sanat ovat yleensä keskeisessä asemassa.
Holzerin ensimmäisiä julkisiä teoksia oli "Truismit" 1977–1979. Ne olivat anonyymejä aforismeja ja statementtejä, joita Holzer liisteröi eri puolille Manhattania.


title: Oszkár Csuvik

text: Oszkár Csuvik (28. maaliskuuta 1925 Budapest – 13. lokakuuta 2008 Sydney) oli unkarilainen vesipalloilija. Hän kilpaili kesäolympialaisissa 1948 Lontoossa ja kuului siellä hopeaa saaneeseen joukkueeseen.


title: Koskelan rata

text: Koskelan kapearaiteinen rata rakennettiin vuonna 1905. Se kulki noin kilometrin matkan nykyisen Käpyläntien linjausta sen vieressä Oulunkylän asemalta nykyisen Käpyläntien ja Oulunkyläntien yhdistävän liikenneympyrän paikkeille.


title: Koskelan rata

text: Rata rakennettiin Koskelan sairaalan (silloinen Helsingin kaupungin kunnalliskoti ja työlaitos) tarpeisiin ja sillä kuljetettiin hevosvetoisesti muun muassa hiiltä, polttopuuta ja puutavaraa. Myöhemmin radalla kuljetettiin myös vainajia takaisinpäin Oulunkylän asemalle, jossa ruumiit siirrettiin Malmin hautausmaalle meneviin juniin. Koskelan radalta rakennettiin myös pistoraide nykyiselle Pohjolanaukiolle kun Puu-Käpylää alettiin rakentaa vuonna 1920, koska alueelle ei tuolloin ollut vielä tieyhteyttä Helsingistä.


title: Lamont Turner

text: Lamont Turner (s. 1980 tai 6. marraskuuta 1976) on yhdysvaltalainen koripalloilija. Turner on Missouri Western State Universityn kasvatti. Hän on pelannut Suomen pääsarjassa ja Yhdysvaltain pienissä ammattilaissarjoissa.


title: Lamont Turner

text: Turner pelasi yliopistokoripalloa NCAA:n II-divisioonassa Missouri Western State Universityn joukkueessa. Hän pelasi tämän jälkeen yhdysvaltalaisissa ammattilaissarjoissa ennen siirtymistään suomalaiseen Pyrbasketiin elokuussa 2004. Pyrbasketissa Turner pelasi kaudella 2004–2005 35 ottelussa 23,9 pisteen ottelukohtaisella keskiarvolla, joka oli kauden toiseksi korkein Tim Kisnerin jälkeen. Turner saavutti IS-tähtikisassa 42 tähteä ollen Pasi Riihelän kanssa kauden päätteksi neljäs. Pyrbasket sijoittui runkosarjassa kymmenenneksi eikä selviytynyt pudotuspeleihin. Suomen pääsarjan ottelukohtaisen piste-ennätyksensä, 45 pistettä, Turner teki KTP:tä vastaan 7. marraskuuta 2004. Suomen-kautensa jälkeen hän palasi Yhdysvaltoihin.


title: Uta Poreceanu

text: Uta Poreceanu(-Schlandt) (s. 13. marraskuuta 1936 Brașov) on romanialainen voimistelija. Hän kilpaili vuoden 1960 kesäolympialaisissa Roomassa ja oli siellä mukana saamassa joukkuekilpailussa pronssia.


title: Pedro Quartucci

text: Pedro Vicente Ernesto Quartucci (30. heinäkuuta 1905 Buenos Aires – 20. huhtikuuta 1983 Buenos Aires) oli argentiinalainen nyrkkeilijä. Hän sai kesäolympialaisissa 1924 Pariisissa pronssia höyhensarjassa. Hänestä tuli myös tunnettu näyttelijä, joka esiintyi muun muassa elokuvassa "Al marido hay que seguirlo" (1948). Hän kuoli sydänkohtaukseen.


title: Héctor Méndez

text: Héctor Eugene Méndez (1. elokuuta 1897 – ?) oli argentiinalainen nyrkkeilijä. Hän kilpaili vuoden 1924 kesäolympialaisissa Pariisissa ja sai siellä hopeaa välisarjassa.


title: Lynn Washington

text: Lynn Washington (s. 3. huhtikuuta 1978) on yhdysvaltalainen koripalloilija. Washington on Indianan yliopiston kasvatti. Hän edustaa kaudella 2011–12 japanilaista Osaka Evessaa. Washington on pelannut myös Suomen pääsarjassa.


title: Lynn Washington

text: Washington pelasi kaksi kautta yliopistokoripalloa Indianan yliopiston joukkueessa vuosina 1998–2000. Tämän jälkeen hän siirtyi Japaniin, jossa pelasi kolme kautta Niigata Albirexissa. Syksyllä 2003 Washington siirtyi suomalaiseen Pyrbasketiin, jossa hän kaudella 2003–2004 oli 24,2 pisteen ottelukohtaisella keskiarvolla sarjan toiseksi paras korintekijä Glenn Stokesin jälkeen. Pudotuspeleihin Pyrbasket ei selvinnyt. Seuraavalla kaudella Washington edusti Espoon Honkaa, joka selviytyi viimeisenä joukkueena pudotuspeleihin, mutta hävisi ensimmäisen ottelusarjansa LrNMKY:lle voitoin 0–3.


title: Lynn Washington

text: Kahden Suomessa vietetyn kauden jälkeen Washington palasi Japaniin, tällä kertaa Osaka Evessan joukkueeseen. Tuolloin vasta perustetussa pääsarjassa, bj leaguessa, kilpaillut Evessa voitti sarjan kolme ensimmäistä mestaruutta, ja Washington valittiin sarjan MVP:ksi vuosina 2006 ja 2008 sekä sarjan tähdistöön vuosina 2007 ja 2009.


title: Lynn Washington

text: Vuonna 2006 Washingtonilla oli vaimo ja kolme lasta. Vuonna 2012 Washington ja tämän vaimo pidätettiin Japanissa huumeiden maahantuonnista epäiltynä.


title: Malin sotilasvallankaappaus 2012

text: Malin sotilasvallankaappaus alkoi 21. maaliskuuta 2012, kun eräät Malin asevoimien yksiköt hyökkäsivät useisiin kohteisiin (ml. presidentinpalatsi, valtiontelevisio, varuskunta) maan pääkaupungissa Bamakossa. Sotilaat ilmoittivat vallankaappauksen olleen vastalause hallituksen kyvyttömyydelle kukistaa maan pohjoisosan tuaregikapina. Seuraavana päivänä kapteeni Amadou Sanogon johdolla "Demokratian palauttamisen ja valtion restauraation kansalliseksi komiteaksi" () järjestäytynyt sotilasjuntta ilmoitti syrjäyttäneensä presidentti Amadou Toumani Tourén hallituksen.